title: Direttiva 2009/40/KE tal-Parlament Ewropew u tal-Kunsill tas- 6 ta’ Mejju 2009 dwar testijiet tal-kondizzjoni ta’ vetturi u tal-karrijiet tagħhom għat-triq (Tfassil mill-ġdid) (Test b’relevanza għaż-ŻEE)

text:
               6.6.2009

               MT

               Il-Ġurnal Uffiċjali tal-Unjoni Ewropea

               L 141/12

         DIRETTIVA 2009/40/KE TAL-PARLAMENT EWROPEW U TAL-KUNSILL
   tas-6 ta’ Mejju 2009
   dwar testijiet tal-kondizzjoni ta’ vetturi u tal-karrijiet tagħhom għat-triq
   (Tfassil mill-ġdid)
   (Test b’relevanza għaż-ŻEE)
   IL-PARLAMENT EWROPEW U L-KUNSILL tal-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 71 tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Wara li kkonsultaw il-Kumitat tar-Reġjuni,
   Filwaqt li jaġixxu skont il-proċedura stabbilita fl-Artikolu 251 tat-Trattat (2),
   Billi:

               (1)

               Id-Direttiva tal-Kunsill 96/96/KE tal-20 ta’ Diċembru 1996 dwar l-approssimazzjoni tal-liġijiet tal-Istati Membri li għandhom x’jaqsmu mat-testijiet dwar jekk vetturi u l-karrijiet tagħhom humiex tajba għat-triq (3) ġiet emendata kemm-il darbab’mod sinjifikattiv (4). Billi għandhom isiru iżjed emendi, din id-Direttiva għandha tiġi mfassla mill-ġdid fl-interess taċ-ċarezza.

               (2)

               Fil-qafas tal-politika tat-trasport komuni, ċertu traffiku tat-triq fi ħdan il-Komunità għandu jopera taħt l-iktar ċirkostanzi favorevoli fir-rigward ta’ kemm is-sigurtà kif ukoll il-kondizzjonijiet kompetittivi li japplikaw għal trasportaturi fl-Istati Membri.

               (3)

               Iż-żieda tat-traffiku tat-triq u ż-żieda riżultanti f’perikolu u effetti negattivi jippreżentaw l-Istati Membri kollha bi problemi ta’ sigurtà ta’ natura u serjetà simili.

               (4)

               L-ittestjar tul iċ-ċiklu ta’ ħajja tal-vettura għandu jkun relattivament sempliċi, ta’ malajr u mhux għali.

               (5)

               L-istandards minimi Komunitarji u l-metodi li għandhom jintużaw għall-ittestjar tal-elementi previsti f’din id-Direttiva għandhom għalhekk ikunu definiti f’Direttivi separati.

               (6)

               Hu neċessarju li jkun hemm adattament rapidu għall-progress tekniku tal-istandards u l-metodi stabbiliti fid-Direttivi separati u, sabiex tkun iffaċilitata l-implimentazzjoni tal-miżuri meħtieġa għal dan l-iskop, li tkun stabbilita proċedura għal koperazzjoni mill-qrib bejn l-Istati Membri u l-Kummissjoni fi ħdan kumitat dwar l-adattament għall-progress tekniku tad-Direttiva dwar testijiet tal-kondizzjoni ta’ vetturi u tal-karrijiet tagħhom għat-triq.

               (7)

               Fir-rigward ta’ sistemi tal-brejkijiet huwa diffiċli li jiġu stabbiliti valuri għal elementi bħas-settings tal-pressjoni tal-arja u ta’ perjodi ta’ build-up, minħabba differenzi f’tagħmir u metodi fi ħdan il-Komunità.

               (8)

               Hu rikonoxxut minn dawk kollha kkonċernati bl-ittestjar ta’ vetturi li l-metodu ta’ ttestjar u, b’mod partikolari, jekk il-vettura hi eżaminata f’kondizzjoni mgħobbija, parzjalment mgħobbija jew mhux mgħobbija, jistgħu jinfluwenzaw il-grad ta’ kunfidenza li t-testers għandhom fir-rigward tal-kondizzjoni tas-sistema tal-brejkijiet għat-triq.

               (9)

               Il-preskrizzjoni tal-valuri ta’ referenza tal-forza tal-brejkijiet għal kondizzjonijiet varji ta’ tagħbija għal kull mudell ta’ vettura għandha tgħin biex terġa tinkiseb dik il-kunfidenza. Din id-Direttiva għandha tagħmel possibbli l-ittestjar taħt dan ir-reġim bħala alternattiva għall-ittestjar relattivament għal valuri minimi ta’ prestazzjoni għal kull kategorija ta’ vettura.

               (10)

               Fir-rigward ta’ sistemi ta’ brejkijiet l-ambitu ta’ din id-Direttiva għandu jirrelata l-aktar mal-vetturi li ngħataw l-approvazzjoni tat-tip ta’ komponent taħt id-Direttiva tal-Kunsill 71/320/KEE tas-26 ta’ Lulju 1971 dwar l-approssimazzjoni tal-liġijiet tal-Istati Membri li għandhom x’jaqsmu mal-mezzi tal-ibbrejkjar ta’ ċerti kategoriji ta’ vetturi bil-mutur u l-karrijiet tagħhom (5) għalkemm hu rikonoxxut li ċerti tipi ta’ vettura ngħataw din l-approvazzjoni konformemt ma’ standards nazzjonali li jistgħu jkunu differenti mir-rekwiżiti ta’ dik id-Direttiva.

               (11)

               L-Istati Membri jistgħu jestendu l-ambitu tat-test tal-brejkijiet biex jinkludu vetturi jew elementi ta’ test barra l-ambitu ta’ din id-Direttiva.

               (12)

               L-Istati Membri jistgħu jagħmlu t-test ta’ brejkijiet iktar strett jew iżidu l-frekwenza tal-ittestjar.

               (13)

               Din id-Direttiva hija maħsuba sabiex iżżomm l-emissjonijiet f’livell baxx tul il-ħajja utli ta’ vettura permezz ta’ testijiet regolari tal-emissjonijiet tal-exhaust u tassigura li l-vetturi li jniġġsu ħafna jkunu rtirati mis-servizz sa meta jinġabu fi stat tajjeb ta’ manutenzjoni.

               (14)

               It-tuning impreċiż u l-manutenzjoni inadegwata huma ta’ detriment mhux biss għall-magna imma wkoll għall-ambjent ladarba jikkawżaw żieda fit-tniġġiż u fil-konsum tal-karburant. Hu importanti li jiġi żviluppat trasport li jkun favorevoli għall-ambjent.

               (15)

               Fil-każ ta’ magni li jaqbdu bil-kompressjoni (diesel) il-kejl tal-opaċità tad-dħaħen tal-exhaust hu meqjus li jkun indikatur adegwat tal-kondizzjoni tal-istat ta’ manutenzjoni tal-vettura, fejn għandhom x’jaqsmu l-emissjonijiet.

               (16)

               Għall-magni positive-ignition tal-petrol, il-kejl tal-emissjonijiet tal-monossidu tal-carbon mill-pajp tal-exhaust meta l-magna tkun imqabbda huwa meqjus bħala indikatur adegwat tal-istat tal-manutenzjoni tal-vettura, fir-rigward ta’ emissjonijiet.

               (17)

               Ir-rata ta’ falliment fit-testijiet tal-emissjoni tal-exhaust għall-vetturi li ma ġewx mantenuti b’mod regolari tista’ tkun għolja.

               (18)

               Fil-każ ta’ vetturi b’magna tal-petrol li l-istandards tal-approvazzjoni tat-tip tagħhom jispeċifikaw li għandhom ikunu mgħammra b’sistemi avvanzati tal-kontroll tal-emissjonijiet bħal konvertituri katalitiċi three-way li jkunu kkontrollati b’lambda-probe, l-istandards tat-test tal-emissjoni regolari għandhom ikunu iktar stretti mill-vetturi konvenzjonali.

               (19)

               Id-Direttiva 98/69/KE tal-Parlament Ewropew u tal-Kunsill tat-13 ta’ Ottubru 1998 relatata mal-miżuri li għandhom jittieħdu kontra t-tniġġis tal-arja minn emissjonijiet minn vetturi bil-mutur (6) teħtieġ l-introduzzjoni, mis-sena 2000, ta’ sistema ta’ dijanjosi abbord (OBD) fil-każ tal-karozzi li jaħdmu bil-petrol u l-vetturi kummerċjali ħfief biex jiġi immonitorjat il-funzjonament tas-sistema tal-kontroll tal-emissjoni waqt l-użu tal-vettura. Bl-istess mod, mill-2003 huma meħtiega sistemi OBD għall-vetturi ġodda diesel.

               (20)

               L-Istati Membri jistgħu, jekk xieraq, jeskludu mill-ambitu ta’ din id-Direttiva ċerti vetturi li huma kkunsidrati ta’ interess storiku. Filwaqt li jistgħu ukoll jistabbilixxu l-istandards ta’ ttestjar tagħhom stess għal dawn il-vetturi. Madanakollu, dan id-dritt m’għandux iwassal għall-applikazzjoni ta’ standards iktar stretti minn dawk li l-vetturi kkonċernati kienu orġinarjament proġettati li jilħqu.

               (21)

               Hemm disponibbli sistemi semplici u komuni ta’ dijanjosi li jistgħu jintużaw mill-organizzazzjonijiet li jittestjaw biex jigu ttestjati l-bicca l-kbira tal-limitaturi tal-velocità installati. Fil-każ ta’ dawk il-vetturi li ma jintlaħqux b’din l-għodda ta’ dijanjosi komunement disponibbli, l-awtoritajiet ikollhom bżonn jew li jagħmlu użu mill-apparat li jkun sar disponibbli mill-manifattur originali tal-vettura jew jipprovdu għall-aċċettazzjoni ta’ ċertifikazzjoni adatta tat-test mill-manifattur tal-vettura jew mill-organizzazzjoni konċessjonarja tagħha.

               (22)

               Il-verifika ta’ kull tant żmien tal-funzjonament korrett tal-limitatur tal-velocità għandha tiġi ffaċilitata fil-każ tal-vetturi li jkunu mgħammra b’apparat ġdid tal-irrekordjar (it-takografu diġitali) taħt ir-Regolament tal-Kunsill (KE) Nru 2135/98 tal-24 ta’ Settembru 1998 li jemenda r-Regolament (KEE) Nru 3821/85 dwar l-apparat ta’ reġistrazzjoni għat-trasport bit-triq u d-Direttiva 88/599/KEE rigward l-applikazzjoni tar-Regolamenti (KEE) Nru 3820/85 u (KEE) Nru 3821/85 (7). Mis-sena 2003 “l hawn, il-vetturi l-ġodda huma mgħammra b” dak l-apparat.

               (23)

               Ir-rekwiżiti tekniċi relatati mat-taxis u l-ambulanzi huma simili għal dawk ta’ karrozzi privati. L-elementi li għandhom ikunu eżaminati jistgħu għalhekk ikunu simili, għalkemm il-frekwenza tat-testijiet hija differenti.

               (24)

               Kull Stat Membru għandu jassigura, fiż-żona tiegħu ta’ ġurisdizzjoni, li t-testijiet dwar il-kondizzjoni tal-vetturi għat-triq jiġu mmexxija metodikament u jkunu ta’ standard għoli.

               (25)

               Il-Kummissjoni għandha tivverifika l-applikazzjoni prattika ta’ din id-Direttiva.

               (26)

               Ladarba l-għanijiet ta’ din id-Direttiva, jiġifieri l-armonizzazzjoni tar-regoli dwar testijiet ta’ vetturi għat-triq, il-prevenzjoni tad-distorsjoni tal-kompetizzjoni bejn it-trasportaturi ta’ fuq it-triq u l-garanzija ta’ kontrolli u manutenzjoni adegwati ta’ vetturi, ma jistgħux jinkisbu mill-Istati Membri waħedhom, u għalhekk, minħabba l-iskala tal-azzjoni, jistgħu jinkisbu aħjar fil-livell Komunitarju, il-Komunità tista’ tadotta miżuri, konformement mal-prinċipju ta’ sussidjarjetà kif stabbilit fl-Artikolu 5 tat-Trattat. Konformement mal-prinċipju ta’ proporzjonalità, kif stabbilit f’dak l-Artikolu, din id-Direttiva ma tmurx lil hinn minn dak li hu meħtieġ sabiex jinkisbu dawk l-għanijiet.

               (27)

               Il-miżuri meħtieġa għall-implimentazzjoni ta’ din id-Direttiva għandhom jiġu adottati konformement mad-Deċiżjoni tal-Kunsill Nru 1999/468/KE tat-28 ta’ Ġunju 1999 li tistabilixxi l-proċeduri għall-eżerċizzju tas-setgħat ta’ implimentazzjoni konferiti lill-Kummissjoni (8).

               (28)

               B’mod partikolari l-Kummissjoni għandha tingħata s-setgħa sabiex tiddefinixxi ċerti standards u metodi minimi għall-ittestjar kif ukoll sabiex dawn jiġu adattati għall-progress tekniku. Billi dawn il-miżuri huma ta’ ambitu ġenerali u huma mfassla biex jemendaw elementi mhux essenzjali ta’ din id-Direttiva billi jissupplimentawha b’elementi ġodda mhux essenzjali, jeħtieġ li dawn jiġu adottati skont il-proċedura regolatorja bi skrutinju prevista fl-Artikolu 5a tad-Deċiżjoni 1999/468/KE.

               (29)

               Din id-Direttiva għandha tkun mingħajr preġudizzju għall-obbligi tal-Istati Membri fir-rigward tal-limiti ta’ żmien għat-traspożizzjoni fil-liġi nazzjonali tad-Direttivi previsti fl-Anness III, Parti B,

         ADOTTAW DIN ID-DIRETTIVA:
   KAPITOLU I

      DISPOŻIZZJONIJIET ĠENERALI

   Artikolu 1
   1.   F’kull Stat Membru, il-vetturi bil-mutur reġistrati f’dak l-Istat u l-karrijiet u s-semikarrijiet tagħhom għandhom jiġu suġġetti għal testijiet perjodiċi tal-kondizzjoni għat-triq konformement ma’ din id-Direttiva.
   2.   Il-kategoriji tal-vetturi li għandhom jiġu ttestjati, il-frekwenza tat-testijiet tal-kondizzjoni għat-triq u l-elementi li għandhom jiġu ttestjati huma elenkati fl-Annessi I u II.
   Artikolu 2
   It-testijiet tal-kondizzjoni għat-triq previsti f’din id-Direttiva għandhom jitwettqu mill-Istat Membru, jew minn korp pubbliku inkarigat mill-Istat jew minn korpi jew stabbilimenti indikati u direttament immexxija mill-Istat, inklużi korpi privati awtorizzati kif dovut. B’mod partikolari, fejn stabbilimenti indikati bħala ċentri ta’ ttestjar tal-vetturi ukoll iwettqu tiswijiet fuq vetturi bil-mutur, l-Istati Membri għandhom jagħmlu kull sforz biex jassiguraw l-objettività u l-kwalità għolja tal-ittestjar tal-vettura.
   Artikolu 3
   1.   L-Istati Membri għandhom jieħdu dawk il-miżuri li jqisu neċessarji biex ikun possibbli li tingħata prova li vettura għaddiet minn test tal-kondizzjoni għat-triq li jikkonforma ma’ mill-inqas id-dispożizzjonijiet ta’ din id-Direttiva.
   Dawn il-miżuri għandhom jiġu notifikati lill-Istati Membri l-oħra u lill-Kummssjoni.
   2.   Kull Stat Membru għandu, fuq l-istess bażi daqslikieku hu stess ħareġ il-prova, jagħraf il-prova maħruġa fi Stat Membru ieħor li turi li vettura bil-mutur reġistrata fit-territorju ta’ dak l-Istat l-ieħor, flimkien mal-karru jew is-semi karru tagħha, għaddiet test tal-kondizzjoni għat-triq li jikkonforma ma’ mill-inqas id-dispożizzjonijiet ta’ din id-Direttiva.
   3.   L-Istati Membri għandhom japplikaw proċeduri xierqa biex jistabbilixxu, sa fejn hu prattikabbli, li l-prestazzjoni tal-brejkijiet tal-vetturi reġistrati fit-territorju tagħhom tissodisfa r-rekwiżiti speċifikati f’din id-Direttiva.
   KAPITOLU II

      EĊĊEZZJONIJIET

   Artikolu 4
   1.   L-Istati Membri għandhom ikollhom id-dritt li jeskludu mill-ambitu ta’ din id-Direttiva vetturi li jappartjenu għall-forzi armati, għall-forzi tal-liġi u tal-ordni u għas-servizz kontra n-nar.
   2.   L-Istati Membri jistgħu, wara li jikkonsulktaw lill-Kummissjoni, jeskludu mill-ambitu ta’ din id-Direttiva jew suġġett għal dispożizzjonijiet speċjali, ċerti vetturi operati jew użati f’kondizzjonijiet eċċezzjonali u vetturi li qatt, jew bil-kemm, huma użati fuq toroq maġġuri pubbliċi, inklużi vetturi ta’ interess storiku fabbrikati qabel l-1 ta’ Jannar 1960 jew li jkunu temporanjament irtirati miċ-ċirkolazzjoni.
   3.   L-Istati Membri jistgħu, wara li jikkonsultaw lill-Kummissjoni, jistabilixxu l-istandards tal-ittestjar tagħhom għal vetturi kkunsidrati li huma ta’ interess storiku.
   Artikolu 5
   Minkejja d-dispożizzjonijiet tal-Annessi I u II, l-Istati Membri jistgħu:

               (a)

               iġibu 'l quddiem id-data għall-ewwel test obbligatorju tal-kondizzjoni għat-triq u, fejn ikun il-każ, jesiġu ttestjar tal-vettura qabel ir-reġistrazzjoni;

               (b)

               iqassru l-intervall bejn żewġ testijiet obbligatorji suċċessivi;

               (c)

               jagħmlu obbligatorju l-ittestjar ta’ tagħmir mhux obbligatorju;

               (d)

               iżidu n-numru ta’ elementi suġġetti għall-ittestjar;

               (e)

               jestendu r-rekwiżit tat-test perjodiku għal kategoriji oħra ta’ vetturi;

               (f)

               jippreskrivu testijiet speċjali addizzjonali;

               (g)

               jesiġu għal vetturi reġistrati fit-territorju tagħhom standards minimi ogħla għall-effiċjenza tal-brejkijiet minn dawk speċifikati fl-Anness II u jinkludu test fuq vetturi b’tagħbijiet itqal sakemm dawn ir-rekwiżiti ma jeċċedux dawk tal-approvazzjoni tat-tip oriġinali tal-vettura.

         KAPITOLU III

      DISPOŻIZZJONIJIET FINALI

   Artikolu 6
   1.   Il-Kummissjoni għandha tadotta d-Direttivi separati li jkunu neċessarji biex jiġu definiti l-istandards minimi u l-metodi ta’ ttestjar tal-elementi previsti fl-Anness II, kif ukoll kull emenda neċessarja biex dawk l-istandards u l-metodi jiġu adattati għall-progress tekniku.
   2.   Dawk il-miżuri mfassla biex jemendaw elementi mhux essenzjali din id-Direttiva billi jissupplimentawha, għandhom jiġu adottati skont il-proċedura regolatorja bi skrutinju msemmija fl-Artikolu 7(2).
   Artikolu 7
   1.   Il-Kummissjoni għandha tkun mgħejuna minn Kumitat dwar l-adattament għall-progress tekniku tad-Direttiva dwar dwar testijiet tal-kondizzjoni ta’ vetturi u tal-karrijiet tagħhom għat-triq.
   2.   Fejn issir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, b’kont meħud tad-disposizzjonijiet tal-Artikolu 8 tagħha.
   Artikolu 8
   Mhux iktar tard minn tliet snin wara l-introduzzjoni ta’ ttestjar regolari ta’ strumenti għal-limitazzjoni tal-veloċità, il-Kummissjoni għandha teżamina jekk, fuq il-bażi tal-esperjenza akkwistata, it-testijiet stabbiliti humiex suffiċjenti biex jiskopru strumenti tal-limitazzjoni tal-veloċità li jkunu difettużi jew li jkunu ġew manipulati jew jekk ir-regoli jeħtieġux li jiġ emendati.
   Artikolu 9
   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-liġi nazzjonali li huma jadottaw fil-kamp kopert minn din id-Direttiva.
   Artikolu 10
   Id-Direttiva 96/96/KE, kif emendata mill-Atti elenkati fl-Anness III, Parti A, hija imħassra, mingħajr preġudizzju għall-obbligi tal-Istati Membri fir-rigward tal-limiti ta’ żmien għat-trasposizzjoni fil-liġi nazzjonali tad-Direttivi elenkati fl-Anness III, Parti B.
   Ir-referenzi għad-Direttiva mħassra għandhom jinftiehmu bħala referenzi għal din id-Direttiva u għandhom jinqraw skont it-tabella ta’ korrelazzjoni fl-Anness IV.
   Artikolu 11
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’ll-Ġurnal Uffiċjali tal-Unjoni Ewropea.
   Artikolu 12
   Din id-Direttiva hi indirizzata lill-Istati Membri.

      Magħmul fi Strażburgu, 6 ta’ Mejju 2009.

            Għall-Parlament Ewropew

            Il-President

         H.-G. PÖTTERING

            Għall-Kunsill

            Il-President

         J. KOHOUT

      (1)  ĠU C 224, 30.8.2008, p. 66.

      (2)  L-Opinjoni tal-Parlament Ewropew tat-23 ta’ Settembru 2008 (għadha mhix ippubblikata fil-Ġurnal Uffiċjali) u d-Deċiżjoni tal-Kunsill tat-30 ta’ Marzu 2009.

      (3)  ĠU L 46, 17.2.1997, p. 1.

      (4)  Ara l-Anness III, Parti A.

      (5)  ĠU L 202, 6.9.1971, p. 37.

      (6)  ĠU L 350, 28.12.1998, p. 1.

      (7)  ĠU L 274, 9.10.1998, p. 1.

      (8)  ĠU L 184, 17.7.1999, p. 23.

      ANNESS I

         IL-KATEGORIJI TA’ VETTURI SUĠĠETTI GĦAL TESTIJIET TA’ KONDIZZJONI GĦAT-TRIQ U L-FREKWENZA TAT-TESTIJIET

                  Il-kategoriji tal-vettura

                  Il-frekwenza tat-testijiet

                              1.

                              Vetturi bil-mutur użati għat-trasport ta’ passiġġieri u b’iktar minn tmien siġġijiet, bl-esklużjoni tas-siġġu tax-xufier

                  Sena wara d-data li fiha l-vettura kienet l-ewwel użata, imbagħad wara kull sena

                              2.

                              Vetturi bil-mutur użati għat-trasport tal-merkanzija u li jkollhom massa massima permessibbli li teċċedi 3 500  kg

                  Sena wara d-data li fiha l-vettura kienet l-ewwel użata, imbagħad wara kull sena

                              3.

                              Karrijiet u semi-karrijiet b’massa massima permissibbli li teċċedi 3 500  kg

                  Sena wara d-data li fiha l-vettura kienet l-ewwel użata, imbagħad wara kull sena

                              4.

                              Taxis, ambulanzi

                  Sena wara d-data li fiha l-vettura kienet l-ewwel użata, imbagħad wara kull sena

                              5.

                              Vetturi bil-mutur li jkollhom mill-inqas erba’ roti, normalment użati għat-trasport bit-triq ta’ merkanzija u b’massa massima permissibbli li ma teċċedix 3 500  kg, bl-esklużjoni ta’ tratturi u makkinarju agrikolu

                  Erba’ snin wara d-data li fiha l-vettura kienet l-ewwel użata imbagħad wara kull sentejn

                              6.

                              Vetturi bil-mutur li jkollhom mill-inqas erba’ roti, użati għat-trasport ta’ passiġġieri u b’mhux iktar minn tmien siġġijiet, bl-esklużjoni tas-siġġu tax-xufier

                  Erba’ snin wara d-data li fiha l-vettura kienet l-ewwel użata mbagħad wara kull sentejn

      ANNESS II

         ELEMENTI LI GĦANDHOM JIĠU TTESTJATI B’MOD OBBLIGATORJU

      It-test għandu jkopri mill-inqas l-elementi previsti hawn taħt, sakemm dawn huma relatati mat-tagħmir obbligatorju tal-vettura li qed tiġi ttestjata fl-Istat Membru kkonċernat.
      It-testijiet koperti minn dan l-Anness jistgħu ji twettqu viżwalment mingħajr disassemblaġġ tal-partijiet tal-vettura.
      Meta jinstab li l-vettura hi difettuża fejn għandhom x’jaqsmu l-elementi tat-test hawn taħt, l-awtoritajiet kompetenti fl-Istati Membri għandhom jadottaw proċedura biex jiġu stabbiliti l-kondizzjonijiet li taħthom il-vettura tista’ tintuża qabel ma tgħaddi test ieħor tal-kondizzjoni tagħha għat-triq.
      VETTURI FIL-KATEGORIJI 1, 2, 3, 4, 5 u 6
      1.   Sistemi ta’ ibbrekjar

      L-elementi li ġejjin għandhom ikunu inklużi fit-test tal-kondizzjoni għat-triq tas-sistemi ta’ ibbrejkjar tal-vettura. Ir-riżultati ġodda miksuba waqt l-iċċekkjar fuq is-sistemi ta’ ibbrejkjar għandhom ikunu ekwivalenti sa fejn hu possibbli għar-rekwiżiti tekniċi tad-Direttiva 71/320/KEE.

                     Elementi li għandhom jiġu eżaminati/ttestjati

                     Raġunijiet għall-falliment

                              1.1.

                              Il-kondizzjoni mekkanika u l-operazzjoni

                              1.1.1.

                              Il-fus tal-pedala tal-brejkijiet tas-saqajn

                              —

                              issikkat wisq

                              —

                              il-bearing użat ħafna

                              —

                              utilizz/użu eċċessiv

                              1.1.2.

                              Il-kondizzjoni tal-pedala u t-travel tal-istrument li jopera l-brejkijiet

                              —

                              travel ta’ riserva eċċessiva jew insuffiċjenti

                              —

                              il-kontroll tal-brejkijiet li ma jirrillaxxax kif suppost

                              —

                              id-dispożizzjoni kontra ż-żliq nieqsa minn fuq il-pedala tal-brejkijiet, maħlula jew lixxa daqs kemm użata

                              1.1.3.

                              Il-pompa tal-vakwu jew il-kumpressur u d-depożitu

                              —

                              il-ħin użat għall-formazzjoni tal-pressjoni tal-arja/il-vakwu għall-operazzjoni effettiva tal-brejkijiet hu eċċessiv

                              —

                              pressjoni tal-arja insuffiċjenti/vakwu biex jassisti għal mill-inqas żewġ applikazzjonijiet tal-brejkijiet wara li l-istrument ta’ avviż ikun opera (jew gauge li juri qari mhux ta’ min joqgħod fuqu)

                              —

                              leakage tal-arja li jikkawża waqa’ notevoli fil-pressjoni jew leakages tal-arja li jinstemgħu

                              1.1.4.

                              Indikatur jew gauge ta’ avviż ta’ pressjoni baxxa

                              —

                              indikatur tal-malfunzjoni jew li jindika pressjoni baxxa/gauge tal-pressjoni tal-arja

                              1.1.5.

                              Il-valvola ta’ kontroll tal-brejkijiet operata bl-idejn

                              —

                              kontroll imxaqqaq jew imħassar, użu eċċessiv

                              —

                              il-malfunzjoni tal-valvola ta’ kontroll

                              —

                              il-kontroll mhux sikur fuq il-fus tal-valvola jew l-unità tal-valvola mhix sikura

                              —

                              konnessjonijiet maħlula jew xaqq fis-sistema

                              —

                              operazzjoni mhux sodisfaċenti

                              1.1.6.

                              Il-brejk tal-ipparkjar, il-kontroll tal-lieva, ir-ratchet tal-brejk tal-ipparkjar

                              —

                              ir-ratchet tal-brejk tal-ipparkjar li ma jżommx kif suppost

                              —

                              użu eċċessiv fil-fus tal-lieva jew fil-mekkaniżmu tar-ratchet

                              —

                              moviment eċċessiv tal-lieva li tindika aġġustament inkorrett

                              1.1.7.

                              Il-valvoli tal-brejkijiet (il-valvoli tas-saqajn, unloaders, gvernaturi, eċċ.)

                              —

                              leakage tal-arja eċċessiva, mħassra

                              —

                              skarika eċċessiva ta’ żejt mill-kumpressur

                              —

                              immuntar mhux sikur/inadegwat

                              —

                              skarika tal-fluwidu idrawliku tal-brejkijiet

                              1.1.8.

                              Agganċjar għall-brejkijiet tal-karrijiet

                              —

                              tappijiet ta’ isolament difettużi jew valvola għas-siġill tagħha stess

                              —

                              immuntar mhux sikur/inadegwat

                              —

                              leakages eċċessivi

                              1.1.9.

                              Depożitu ta’ tank tal-pressjoni għall-irfigħ tal-enerġija

                              —

                              imħassra, imsadda, leaking

                              —

                              l-istrument tad-drenaġġ inoperattiv

                              —

                              immuntar mhux sikur/inadegwat

                              1.1.10.

                              Unitajiet servo tal-brejk, il-mastruċilindru (sistemi idrawliċi)

                              —

                              l-unità servo hi difettuża jew mhux effettiva

                              —

                              il-mastruċilindru difettuż jew leaking

                              —

                              il-mastruċilindru mhux sikur

                              —

                              kwantità insuffiċjenti tal-fluwidu tal-brejkijiet

                              —

                              it-tapp tad-depożitu tal-mastruċilindru nieqes

                              —

                              il-bozza ta’ avviż tal-fluwidu tal-brejkijiet miżgħula jew difettuża

                              —

                              funzjoni inkorretta tal-istrument ta’ avviż tal-livell tal-fluwidu tal-brejkijiet

                              1.1.11.

                              Pajpijiet riġidi tal-brejkijiet

                              —

                              riskju ta’ falliment jew frattura

                              —

                              leaks minn pajpijiet jew konnessjonijiet għall-igganċjar

                              —

                              imħassra jew imsadda eċċessivament

                              —

                              spustjati

                              1.1.12.

                              Hoses flessibbli tal-brejkijiet

                              —

                              riskju ta’ falliment jew frattura

                              —

                              imħassra, chafing, il-hoses tal-brejkijiet qosra wisq, mgħawġa

                              —

                              leaks minn hoses jew l-agganċjar

                              —

                              hose minfuħ taħt pressjoni

                              —

                              il-porosità

                              1.1.13.

                              Koperturi tal-brejkijiet (sponoż bħala nforra)

                              —

                              użu eċċessiv

                              —

                              ikkontaminat (żejt, griż, eċċ.)

                              1.1.14.

                              Drums tal-brejkijiet, diski tal-brejkijiet

                              —

                              użu żejjed, brix eċċessiv, xquq, mhux marbutin tajjeb jew maqsumin

                              —

                              kontaminati (żejt, griż, eċċ)

                              —

                              plejt ta’ wara mhux marbut tajjeb

                              1.1.15.

                              Kejbels tal-brejk, vireg u fejn jaqbad il-liver

                              —

                              kejbils mħassra, mgħaqqda

                              —

                              mikula eċċessivament jew msadda

                              —

                              ġonta tal-kejbil jew virga mhux marbuta sew

                              —

                              il-gwida tal-kejbil difettuż

                              —

                              kull restrizzjoni għal-libertà taċ-ċaqlieq tas-sistema tal-brejkijiet.

                              1.1.16.

                              Actuators tal-brejkijiet (inkluż brejkijiet bil-molla jew ċilindri idrawkiċi tar-rota)

                              —

                              maqsum jew imħassar

                              —

                              iqattar

                              —

                              mhux marbut sew mhux biżżejjed

                              —

                              imsaddad iżżejjed

                              —

                              il-pistin operattiv jew il-mekkaniżmu tad-dijaframma jiċċaqlqu żżejjed

                              1.1.17.

                              Valv li jħoss it-tagħbija

                              —

                              fejn jitqabbad ikun difettuż

                              —

                              aġġustament skorrett

                              —

                              issijżjat, ma jaħdimx

                              —

                              mhux f’postu

                              1.1.18.

                              Slack adjusters awtomatiċi li jindikaw

                              —

                              moviment anormali jew issiżjat, użu żejjed jew aġġustament ħażin

                              —

                              difettuż

                              1.1.19.

                              Sistema ritardanti (meta mgħammra jew meħtieġa)

                              —

                              konnetturi jew mountings mhux siguri

                              —

                              difettuża

                              1.2.

                              Prestazzjoni u effiċjenza tas-service brejk

                              1.2.1.

                              Prestazzjoni (miżjuda progressivament għas-saħħa massima)

                              —

                              mhux biżżejjed saħħa fuq rota waħda jew iżjed

                              —

                              saħħa minn kull rota hija anqas minn 70 % tal-aktar saħħa rreġistrata minn rota oħra fuq l-istess assi. Fil-każ ta’ testjar fit-triq, id-devjazzjoni minn linja dritta ta’ vettura hija eċċessiva

                              —

                              l-ebda varjazzjoni gradwali tas-saħħa tal-ibbrekjar (ħtif)

                              —

                              żmien żejjed fl-operazjoni tal-brejk f’xi rota

                              —

                              varjazzjoni eċċessiva tas-saħħa tal-brejk minħabba diski mgħawġa jew drummijiet ovali

                              1.2.2.

                              L-effiċjenza

                              —

                              proprzjon ta’ brejkijiet li għandu x’jaqsam mal-massa massima awtorizzata jew, fil-każ ta’ semi-karrijiet, mas-somma tat-tagħbijiet awtorizzati fuq il-fus meta prattikabbli, naqqas dawn li ġejjin:
                              l-effiċjenza minima tal-brejkijiet

                                          —

                                          kategorija 1: 50 % (1)

                                          —

                                          kategorija 2: 43 % (2)

                                          —

                                          kategorija 3: 40 % (3)

                                          —

                                          kategorija 4: 50 %

                                          —

                                          kategorija 5: 45 % (4)

                                          —

                                          kategorija 6: 50 %

                              —

                              jew
                              sforz ta’ brejkijiet inqas mill-valuri ta’ referenza jekk speċifikati mill-fabbrikant tal-vettura għall-fus tal-vettura (5)

                              1.3.

                              Il-prestazzjoni sekondarja (ta’ emerġenza) tal-brejk u l-effiċjenza (jekk milħuqa minn sistema separata

                              1.3.1.

                              L-atteġġjament

                              —

                              il-brejk inoperattiv fuq naħa waħda

                              —

                              l-isforz tal-brejk minn kull rota huwa inqas minn 70 % tal-ogħla sforz reġistrat minn rota oħra fuq l-istess fus

                              —

                              ebda varjazzjoni gradwali tal-effiċjenza (ħtif)

                              —

                              is-sistema awtomatika tal-brejkijiet mhix taħdem fil-każ ta’ karrijiet

                              1.3.2.

                              L-Effiċjenza

                              —

                              għall-kategoriji kollha tal-vetturi, proporzjon ta’ brejkijiet inqas minn 50 % (6) tal-atteġġament tas-servizz tal-brejkijiet definit fi 1.2.2. fejn għandha x’taqsam il-massa massima awtorizzata jew, fil-każ ta’ semi-karrijiet, is-somma tat-tagħbijiet awtorizzati fuq il-fus

                              1.4.

                              L-atteġġament tal-brejk tal-ipparkjar u l-effiċjenza

                              1.4.1.

                              L-atteġġament

                              —

                              il-brejk inoperattiv fuq naħa waħda

                              1.4.2.

                              L-effiċjenza

                              —

                              għall-kategoriji kollha tal-vettura, proporzjon tal-brejkijiet ta’ inqas minn 16 % fejn għandha x’taqsam il-massa massima awtorizzata, jew, għal vetturi bil-mutur, inqas minn 12 % fejn għandha x’taqsam il-massa massima awtorizzata ta’ kombinazzjoni tal-vettura, tkun liema tkun l-ikbar

                              1.5.

                              Ir-Ritardatur jew l-atteġġament tas-sistema tal-brejk tal-exhaust

                              —

                              ebda varjazzjoni gradwali ta’ effiċjenza (ritardatur)

                              —

                              difettuż

                              1.6.

                              Il-brejk anti-lock

                              —

                              il-malfunzjoni tal-istrument ta’ avviż anti-lock

                              —

                              difettuż

                  VETTURI FIL-KATEGORIJI 1, 2 U 3

                  VETTURI FIL-KATEGORIJI 4, 5 U 6

                              2.

                              It-tmexxija u l-isteering

                              2.

                              It-tmexxija

                              2.1.

                              Il-kondizzjoni mekkanika

                              2.1.

                              Il-kondizzjoni mekkanika

                              2.2.

                              L-isteering

                              2.2.

                              It-tmexxija tal-isteering

                              2.3.

                              It-tmexxija tal-isteering

                              2.3.

                              L-attachment tas-sistema ta’ tmexxija

                              2.4.

                              Il-bearings tal-isteering

                              3.

                              Il-viżibbiltà

                              3.

                              Il-viżibbiltà

                              3.1.

                              L-ispazju tal-viżjoni

                              3.1.

                              L-ispazju tal-viżjoni

                              3.2.

                              Il-kondizzjoni tal-ħġieġ

                              3.2.

                              Il-kondizzjoni tal-ħġieġ

                              3.3.

                              Il-mirja li juru wara

                              3.3.

                              Il-mirja li juru wara

                              3.4.

                              Il-wajpers tal-windscreen

                              3.4.

                              Il-wajpers tal-windscreen

                              3.5.

                              Dawk li jaħslu l-windscreen

                              3.5.

                              Dawk li jaħslu l-windscreen

                              4.

                              Fanali, rifletturi u tagħmir elettriku

                              4.

                              It-tagħmir tad-dawl

                              4.1.

                              Fanali ta’ dawl ewlieni u dawl baxx

                              4.1.

                              Fanali ta’ dawl ewlieni u dawl baxx

                              4.1.1.

                              Il-kondizzjoni u l-operazzjoni

                              4.1.1.

                              Il-kondizzjoni u l-operazzjoni

                              4.1.2.

                              L-allinjament

                              4.1.2.

                              L-allinjament

                              4.1.3.

                              L-iswiċċijiet

                              4.1.3.

                              L-iswiċċijiet

                              4.1.4.

                              L-effiċjenza viżwali

                              4.2.

                              Il-fanali tal-ġenb u l-fanali li jimmarkaw il-linja ta’ barra

                              4.2.

                              Il-kondizzjoni u l-operazzjoni, il-kondizzjoni tal-lenti, il-kulur u l-effiċjenza viżwali ta’:

                              4.2.1.

                              Il-kondizzjoni u l-operazzjoni

                              4.2.1.

                              L-fanali tal-ġenb u ta’ wara

                              4.2.2.

                              Il-kulur u l-effiċjenza viżwali

                              4.2.2.

                              Il-fanali tal-waqfien

                              4.2.3.

                              Il-fanali li jindikaw id-direzzjoni

                              4.2.4.

                              Il-fanali ta’ riserva

                              4.2.5.

                              Il-fanali taċ-ċpar

                              4.2.6.

                              Il-fanali tal-pjanċa tar-reġistrazzjoni ta’ wara

                              4.2.7.

                              Ir-retrorifletturi

                              4.2.8.

                              Il-fanali hazard ta’ avviż

                              4.3.

                              Il-fanali tal-waqfien

                              4.3.1.

                              Il-kondizzjoni u l-operazzjoni

                              4.3.2.

                              Il-kulur u l-effiċjenza viżwali

                              4.4.

                              Il-fanali ta’ indikazzjoni tad-direzzjoni

                              4.4.1.

                              Il-kondizzjoni u l-operazzjoni

                              4.4.2.

                              Il-kulur u l-effiċjenza viżwali

                              4.4.3.

                              L-iswiċċijiet

                              4.4.4.

                              Il-frekwenza li biha jixegħlu u jitfu

                              4.5.

                              Il-fanali taċ-ċpar ta’ quddiem u wara

                              4.5.1.

                              Il-pożizzjoni

                              4.5.2.

                              Il-kondizzjoni u l-operazzjoni

                              4.5.3.

                              Il-kulur u l-effiċjenza viżwali

                              4.6.

                              Il-fanali tar-reverse

                              4.6.1.

                              Il-kondizzjoni u l-operazzjoni

                              4.6.2.

                              Il-kulur u l-effiċjenza viżwali

                              4.7.

                              Il-fanali tal-pjanċa tar-reġistrazzjoni ta’ wara

                              4.8.

                              Ir-retrorifletturi

                              —

                              il-kondizzjoni u l-kulur

                              4.9.

                              It-telltales

                              4.10.

                              Il-konnessjonijiet elettriċi bejn il-vettura li tiġbed u l-karru jew is-seni-karru

                              4.11.

                              Il-wiring elettriku

                              5.

                              Il-fusijiet, ir-roti, it-tyres, is-suspenxin

                              5.

                              Il-fusijiet, ir-roti, it-tyres, is-suspenxin

                              5.1.

                              Il-fusijiet

                              5.1.

                              Il-fusijiet

                              5.2.

                              Ir-roti u t-tyres

                              5.2.

                              Ir-roti u t-tyres

                              5.3.

                              Is-suspenxin

                              5.3.

                              Is-suspenxin

                              6.

                              Ix-chassis u l-attachments tax-chassis

                              6.

                              Ix-chassis u l-attachments tax-chassis

                              6.1.

                              Ix-chassis jew il-frejm u l-attachments

                              6.1.

                              Ix-chassis jew il-frejm u l-attachments

                              6.1.1.

                              Il-kondizzjoni ġenerali

                              6.1.1.

                              Il-kondizzjoni ġenerali

                              6.1.2.

                              Il-pajpijiet tal-exhaust u s-silencers

                              6.1.2.

                              Il-pajpijiet tal-exhaust u s-silencers

                              6.1.3.

                              It-tank tal-karburant jew il-pajpijiet

                              6.1.3.

                              It-tank tal-karburant jew il-pajpijiet

                              6.1.4.

                              Il-proprjetajiet ġeometriċi u l-kondizzjoni tal-istrument ta’ protezzjoni ta’ wara, trakkijiet tqal

                              6.1.4.

                              It-trasportatur tar-rota żejda

                              6.1.5.

                              It-trasportatur tar-rota żejda

                              6.1.5.

                              Is-sigurtà tal-mekkaniżmu tal-agganċjar (jekk imwaħħal)

                              6.1.6.

                              Il-mekkaniżmu tal-agganċjar fuq vetturi li jiġbdu, karrijiet u semi-karrijiet

                              6.2.

                              Il-kabina u x-xogħol fuq il-korp

                              6.2.

                              Ix-xogħol fuq il-korp

                              6.2.1.

                              Il-kondizzjoni ġenerali

                              6.2.1.

                              Il-kondizzjoni strutturali

                              6.2.2.

                              L-immuntar

                              6.2.2.

                              Il-bibien u s-serraturi

                              6.2.3.

                              Il-bibien u s-serraturi

                              6.2.4.

                              L-art

                              6.2.5.

                              Is-siġġu tax-xufier

                              6.2.6.

                              Ir-running boards

                              7.

                              Tagħmir ieħor

                              7.

                              Tagħmir ieħor

                              7.1.

                              Iċ-ċinturini ta’ sigurtà

                              7.1.

                              L-immuntar tas-siġġu tax-xufier

                              7.2.

                              L-estintur tan-nar

                              7.2.

                              L-immuntar tal-batterija

                              7.3.

                              Is-serraturi u strument kontra s-serq

                              7.3.

                              L-istrument ta’ avviż li jinstama’

                              7.4.

                              It-trianglu ta’ avviż

                              7.4.

                              It-trianglu ta’ avviż

                              7.5.

                              Il-kit tal-ewwel għajnuna

                              7.5.

                              Iċ-ċinturini ta’ sigurtà

                              7.5.1.

                              Is-sigurtà tal-immuntar

                              7.5.2.

                              Il-kondizzjoni taċ-ċinturini

                              7.5.3.

                              L-operazzjoni

                              7.6.

                              Iċ-chock(s) tar-roti

                              7.7.

                              L-istrument ta’ avviż li jinstama’

                              7.8.

                              L-ispidometru

                              7.9.

                              It-takografu (il-preżenza ta’, u l-integrità tas-siġilli)

                                          —

                                          eżamina il-validità tal-pjanċa tat-takografu jekk meħtieġ mir-Regolament (KEE) Nru 3821/85 (7)

                                          —

                                          eżamina, jekk f’dubju, jekk iċ-ċirkomferenza nominali tad-daqs tar-roti taqbel mad-data mogħtija fuq il-pjanċa tat-takografu

                                          —

                                          meta prattiku, eżamina li s-siġilli tat-takografu u, meta jkun il-każ, li kull mezz ieħor ta’ protezzjoni tal-konnessjonijiet kontra manipulazzjoni frawdolenti huma intatti

                              7.10.

                              L-istrument tal-limitazzjoni tal-veloċità

                                          —

                                          meta possibbli, eżamina jekk il-limitatur tal-veloċità hu mwaħħal kif meħtieġ mid-Direttiva 92/6/KEE (8)

                                          —

                                          eżamina l-validità tal-pjanċa tal-limitatur tal-veloċità

                                          —

                                          meta prattiku, eżamina li s-siġilli tal-limitatur tal-veloċità u, meta jkun il-każ, kull mezz ieħor ta’ protezzjoni tal-konnessjonijiet kontra manipulazzjoni frawdolenti huma intatti

                                          —

                                          iċċekkja fejn prattikabbli li l-mezz li jillimita l-veloċità jipprevjieni l-vetturi msemmija fl-Artikolu 2 u l-Artikolu 3 tad-Direttiva 92/6/KEE milli jaqbżu l-valuri stabbiliti.

                              8.

                              Effetti negattivi

                              8.

                              Effetti negattivi

                              8.1.

                              Storbju

                              8.1.

                              Storbju

            VETTURI FIL-KATEGORIJI 1, 2, 3, 4, 5 U 6
      8.2.   L-emissjonijiet mill-exhaust
      8.2.1.   Il-vetturi bil-mutur mgħammra b’magni li jaqbdu b’mod pożittiv u jieħdu l-petrol bħala karburant

                  (a)

                  meta l-emissjonijiet mill-exhaust ma jkunux ikkontrollati b’sistema avvanzata tal-kontroll tal-emissjonijiet bħala konvertitur katalitiku ta’ tliet direzzjonijiet li huwa sonda lambda kkontrollata:

                              1.

                              Spezzjoni viżwali tas-sistema tal-exhaust sabiex jiġi ċċekkjat li hija f’kondizzjoni kompleta u sodisfaċenti u li ma għandhiex tnixxijiet.

                              2.

                              Spezzjoni viżwali ta’ kull tagħmir tal-kontroll tal-emissjonijiet imwaħħal mill-fabbrikant sabiex jiġi ċċekkjat li huwa f’kondizzjoni kompleta u sodisfaċenti u li ma hemm l-ebda tnixxijiet.
                              Wara perjodu raġjonevoli taż-żmien tal-kondizzjonament tal-mutur (filwaqt li jitqiesu r-rakkommandazzjonijiet tal-fabbrikant) jiġi mkejjel il-kontenut tal-karbonju monossidu (CO) tal-gassijiet tal-exhaust meta l-mutur ikun jaħdem mingħajr ma jimxi (mingħajr tagħbija).
                              Il-kontenut massimu ta’ CO permissibbli fil-gassijiet tal-exhaust huwa dak iddikjarat mill-fabbrikant tal-vettura. Meta ma jkunx disponibbli dan it-tagħrif jew meta l-awtoritajiet kompetenti tal-Istati Membri jiddeċiedu li ma jużawhx bħala valur tar-riferiment, il-kontenut tal-CO ma jridx jaqbeż dan li ġej:

                                          (i)

                                          għall-vetturi rreġistrati jew imdaħħla għax-xogħol għall-ewwel darba bejn id-data li minnha l-Istati Membri ħtieġu lill-vetturi li jikkonformaw mad-Direttiva 70/220/KEE (9) u l-1 ta’ Ottubru 1986: CO - 4,5 % vol.

                                          (ii)

                                          Għall-vetturi rreġistrati jew imdaħħla għax-xogħol għall-ewwel darba wara l-1 ta’ Ottubru 1986 - 3,5 % vol.

                  (b)

                  Meta l-emissjonijiet mill-exhaust ikunu kkontrollati minn sistema avvanzata tal-kontroll tal-emissjonijiet hekk li kovertitur katalitiku ta’ tliet direzzjonijiet li jkun sonda lambda kkontrollata:

                              1.

                              Spezzjoni viżwali tas-sistema tal-exhaust sabiex jiġi ċċekkjat li jkun f’kondizzjoni kompleta u sodisfaċenti u li ma jkunx hemm tnixxijiet.

                              2.

                              Spezzjoni viżwali ta’ kull tagħmir li jokkontrolla l-emissjonijiet imwaħħal mill-fabbrikant sabiex jiġi ċċekkjat li huwa fi stat komplet u sodisfaċenti u li ma jkunx hemm tnixxijiet.

                              3.

                              Il-mod kif tiġi stabbilita l-effiċjenza tas-sistema tal-vettura rigward il-kontroll tal-emissjoniiet bil-kejl tal-valur lambda u l-kontenut tal-CO fil-gassijiet tal-exhaust skont il-punt 4 jew il-proċeduri proposti mill-fabbrikanti u approvati fil-waqt tal-approvazzjoni għat-tip. Għal kull wieħed mit-testijiet il-mutur irid ikun ikkondizzjonat skont ir-rakkommandazzjonijiet tal-fabbrikant tal-vettura.

                              4.

                              L-emissjonijiet mit-tubu tal-exhaust - il-valuri tal-limiti
                              Il-kontentut massimu tal-CO permess fil-gassijiet tal-exhaust irid ikun dak iddikjarat mill-fabbrikant tal-vettura.
                              Meta ma jkunx disponibbli dan it-tagħrif, il-kontenut tal-CO ma jridx jaqbeż dan li ġej:

                                          (i)

                                          Il-kejl meta l-mutur ikun fl-idle:
                                          Il-kontentut massimu tal-CO permissibbli fil-gassijiet tal-exhaust ma jridx jaqbeż iż-0,5 % vol. u għall-vetturi li jkunu approvati għat-tip skont il-valuri tal-limiti murija fir-ringiela A u r-ringiela B tat-tabella fil-punt 5.3.1.4 tal-Anness I mad-Direttiva 70/220/KEE, jew l-emendi iktar tard, il-kontenut massimu tal-CO ma jridx jaqbeż iż-0,3 % vol. Meta l-konformità mad-Direttiva 70/220/KEE, ma tkunx possibbli allura għandu japplika dan ta’ hawn fuq għall-vetturi rreġistrati jew imdaħħla għax-xogħol għall-ewwel darba wara l-1 ta’ Lulju 2002.

                                          (ii)

                                          Fil-kejl fil-veloċità għolja tal-idle (mingħajr tagħbija), il-veloċità tal-mutur għandha tkun ta’ mill-inqas 2 000 min–1:
                                          kontenut CO: massimu ta’ 0,3 % vol., u għall-vetturi li jkunu ġew approvati għat-tip skont il-valuri tal-limiti murija fir-ringiela A jew ir-ringiela B tat-tabella fil-punt 5.3.1.4. tal-Anness I mad-Direttiva 70/220/KEE, il-kontenut massimu tal-CO ma jridx jaqbeż iż-0,2 % vol. Meta l-ottempranza mad-Direttiva 70/220/KEE, ma tkunx possibbli allura għandu japplika dan ta’ hawn fuq għall-vetturi rreġistrati jew imdaħħla għax-xogħol għall-ewwel darba wara l-1 ta’ Lulju 2002.
                                          Il-lambda: 1 ± 0,03 jew skont l-ispeċifikazzjonijiet tal-fabbrikant.

                                          (iii)

                                          Għall-vetturi bil-mutur mgħammra bis-sistemi dijanjostiċi abbord (DAB) skont id-Direttiva 70/220/KEE l-Istati Membri jistgħu bħala alternattiva għat-test speċifikat fl-intestatura (i) jistabbilixxu l-funzjonament korrett tas-sistema tal-emissjonijiet permezz tal-qari approprjat tal-mezz DAB u simultanjament jiċċekkjaw il-funzjonament kif jixraq tas-sistema DAB.

            8.2.2.   Il-vetturi bil-mutur mgħammra b’magni (diesel) li jaqbdu bil-kompressjoni

                  (a)

                  L-opaċità tal-gass tal-exhaust li trid tiġi mkejla matul l-aċċelerazzjoni ħielsa (mingħajr tagħbija mill-idle sal-veloċità tal-cut off) bil-gear newtrali u l-clutch magħfus.

                  (b)

                  Il-prekondizzjonament tal-vettura:

                              1.

                              Il-vetturi jistgħu jiġu ttestjati mingħajr prekondizzjonament għalkemm għal raġunijiet ta’ sigurtà għandhom isiru kontrolli li l-mutur tkun sħuna u f’kondizzjoni mekkanika sodisfaċenti.

                              2.

                              Għajr kif speċifikat fil-punt (d)(5), l-ebda vettura ma għandha tiġi mwaħħla mit-testijiet għajr jekk tkun ġiet ipprekondizzjonata skont ir-rekwiżiti li ġejjin:

                                          (i)

                                          Il-mutur irid ikun sħun għal kollox, per eżempju t-temperatura taż-żejt tal-mutur mkejjel b’sonda mill-pajp tal-ħadida li timmarka l-livell taż-żejt tkun mill-inqas ta’ 80 oC, jew it-temperatua normali tal-blokka mkejla fil-livell tar-radjazzjoni infra red tkun mill-inqas ta’ temperatura ekwivalenti. Jekk, minħabba l-konfigurazzjoni tal-mutur, dan il-kejl ma jkunx prattiku, il-mod kif tiġi stabbilita t-temperatura normali tal-ħidma tal-mutur jista’ jsir b’mezzi oħra, per eżempju bit-tħaddim tal-fan tat-tkessiħ tal-mutur.

                                          (ii)

                                          Is-sistema tal-exhaust għandha tiġi mnaddfa b’mill-inqas tliet ċikli ta’ aċċelerazzjoni jew b’metodu ekwivalenti.

                  (c)

                  Il-proċedura tat-test:

                              1.

                              L-ispezzjoni viżwali ta’ kull tagħmir tal-kontroll tal-emissjonijiet imwaħħal mill-fabbrikant sabiex jiġi ċċekkjat li huwa komplet u f’kondizzjoni sodisfaċenti u li ma jkunx hemm tnixxijiet.

                              2.

                              Il-mutur u kull turbo-charger imwaħħal, li jridu jkunu idle qabel il-bidu ta’ kull ċiklu ta’ aċċelerazzjoni ħielsa. Għall-vetturi tax-xogħol tqil li jaħdmu bid-diesel, dan ifisser stennija ta’ mill-inqas 10 sekondi wara r-rilaxx tal-kontroll tal-karburant.

                              3.

                              Sabiex jinbeda kull ċiklu ta’ aċċelerazzjoni ħielsa, il-pedala tal-gass trid titniżżel għal kollox, bil-ħeffa u b’mod kontinwu (f’inqas minn sekonda) imma mhux fil-goff, hekk li tinkiseb il-kunsinna massima mill-pompa tal-injezzjoni.

                              4.

                              Matul kull ċiklu ta’ aċċelarazzjoni ħielsa, il-mutur għandu jilħaq il-veloċità tal-cut-off jew, għall-vetturi bit-trasmissjonijiet awtomaiċi, il-veloċità speċifikata mill-fabbrikant jew, jekk din l-informazzjoni ma tkunx disponibbli, allura l-veloċità ta’ żewġ terzi tal-veloċità tal-cut-off, qabel ma jiġi rrilaxxjat il-kontroll tal-karburant. Dan jista’ jiġi ċċekkjat, per eżempju, billi tiġi mmonitorjata l-veloċità tal-mutur jew billi jitħalla jgħaddi biżżejjed żmien bejn il-għafis inizjali tal-kontroll tal-karburant u r-rilaxx, li fil-każ tal-vetturi tal-kategoriji 1 u 2 tal-Annes I, għandu jkun ta’ mill-inqas żewġ sekondi.

                  (d)

                  Il-valuri tal-limitu:

                              1.

                              Il-livell tal-konċentrament ma jridx jaqbeż il-livell reġistrat fuq il-pjanċa skont id-Direttiva 72/306/KEE (10).

                              2.

                              Meta ma jkunx disponibbli dan it-tagħrif jew meta l-awtoritajiet kompetenti tal-Istati Membri jiddeċiedu li ma jużawhx bħala riferiment, il-livell tal-konċentrament ma jridx jaqbeż il-livell iddikjarat mill-fabbrikant jew il-valuri tal-limitu ta’ koeffiċjent tal-assorbiment li huma kif ġej:
                              Il-koeffiċent massimu tal-assorbiment għal:

                                          —

                                          il-magni tad-diesel li jieħdu l-arja b’mod normali = 2,5 m–1

                                          —

                                          il-magni tad-diesel turbo-charged = 3,0 m–1

                                          —

                                          għandu japplika limitu ta’ 1,5 m–1 għall-vetturi li ġejjin li jkunu ġew appovati għat-tip skont il-valuri tal-limiti murija fi:

                                                      (a)

                                                      il-linja B tat-tabella fil-punt 5.3.1.4 tal-Anness I mad-Direttiva 70/220/KEE — (Vettura tax-Xogħol Ħafif – Euro 4);

                                                      (b)

                                                      il-linja B1 tat-tabelli fil-punt 6.2.1 tal-Anness I mad-Direttiva tal-Kunsill 88/77/KEE (11) — (Vetturi tad-Diesel tax-Xogħol Tqil – Euro 4);

                                                      (c)

                                                      il-linja B2 tat-tabelli fil-punt 6.2.1 tal-Anness I mad-Direttiva 88/77/KEE— (Vettura tad-Diesel tax-Xogħol Tqil — Euro 5);

                                                      (d)

                                                      il-linja Ċ tat-tabelli fil-punt 6.2.1 tal-Anessi mad-Direttiva 88/77/KEE— (Vettura tax-Xogħol Tqil — EEV);

                                                jew il-valuri tal-limiti fl-emendi iktar tard tad-Direttiva 70/220/KEE jew il-valuri tal-limitu fl-emendi iktar tard tad-Direttiva 88/77/KEE jew il-valuri ekwivalenti meta jintuża tagħmir ta’ tip differenti minn dak użat għall-approvazzjoni tat-tip tal-KE.

                                    Meta l-konformità mal-punt 5.3.1.4 tal-Anness I mad-Direttiva 70/220/KEE, jew għat-taqsima 6.2.1 tal-Anness mad-Direttiva 88/77/KEE, ma tkunx possibbli allura ta’ hawn fuq għandu japplika għall-vetturi rreġistrati jew imdaħħla għax-xogħol għall-ewwel darba wara l-1 ta’ Lulju 2008.

                              3.

                              Il-vetturi rreġistrati jew imdaħħla għax-xogħol għall-ewwel darba qabel l-1 ta’ Jannar 1980 huma eżentati minn dawn ir-rekwiżiti.

                              4.

                              Il-vetturi għandhom jiġu mwaħħla fit-testijiet biss jekk il-medji aritmetiċi ta’ mill-inqas tlieta miċ-ċikli tal-aċċelerazzjoni ħielsa jaqbżu l-valur tal-limiti. Dan jista’ jiġi kkalkolat billi jiġi injorat kull kejl li ma jaqbilx b’mod sinifikanti mal-medju mqabbel, jew ir-riżultat ta’ kull kalkolu statistiku ieħor li jqis it-tifrix tal-kejlijiet. L-Istati Membri jistgħu jillimitaw in-numru taċ-ċikli tat-testijiet.

                              5.

                              Sabiex jevitaw it-testijiet mhux meħtieġa, l-Istati Membri jistgħu, permezz ta’ eċċezzjoni mid-dispożizzjonijiet tal-punt 8.2.2(d)(4), iwaħħlu fit-testijiet lill-vetturi li jkunu kejlu valuri li jaqbżu b’mod sinifikanti l-valuri tal-limiti wara inqas minn tliet ċikli ta’ aċċelerazzjoni ħielsa jew wara ċ-ċikli tat-tindif tal-intern (jew l-ekwivalenti) speċifikati fil-punt 8.2.2(b)2(ii). B’mod egwali sabiex jevitaw it-testijiet mhux meħtieġa, l-Istati Membri jistgħu, permezz ta’ eċċezzjoni mid-dispożizzjonijiet tal-punt 8.2.2(d)(4) jgħaddu mit-testijiet lill-vetturi li jkunu kejlu l-valuri b’mod sinifikanti taħt il-limiti wara inqas minn tliet ċikli ta’ aċċelerazzjoni ħielsa jew tliet ċikli tat-tindif tal-intern (jew l-ekwivalenti) speċifikati fil-punt 8.2.2(b)2(ii).

            8.2.3.   It-tagħmir tat-testijiet
      L-emissjonijiet tal-vetturi jiġu ttestjati bl-użu tat-tagħmir iddisinjat sabiex jistabbilixxi b’mod eżatt jekk ġewx imħarsal-valuri tal-limiti stabbiliti jew indikati mill-fabbrikant.
      8.2.4.   Meta, matul approvazjoni għat-tip tal-KE, tip ta’ vettura tinstab li ma tissodisfax il-valuri tal-limiti stabbiliti b’din id-Direttiva, l-Istati Membri jistgħu jistabbilixxu valuri tal-limiti ogħla għal dan it-tip ta’ vettura fuq il-bażi tal-prova fornita mill-fabbrikant. Iridu jgħarrfu lill-Kummssjoni b’dan minnufih u l-Kummissjoni għandha min-naħa tagħha tgħarraf lill-Istati Membri l-oħra.

                  VETTURI FIL-KATEGORIJI 1, 2 U 3

                  VETTURI FIL-KATEGORIJI 4, 5 U 6

                              8.3.

                              Is-soppressjoni tal-interferenza tar-radju

                              9.

                              Testijiet supplimentari għal vetturi tat-trasport pubbliku

                              9.1.

                              Ħruġ ta’ emerġenza (inklużi mrietel għat-tkissir ta’ twieqi), sinjali li jindikaw ħruġ ta’ emerġenza

                              9.2.

                              Is-sistema tas-sħana

                              9.3.

                              Is-sistema ta’ ventilazzjoni

                              9.4.

                              Id-distribuzzjoni tas-siġġijiet

                              9.5.

                              Id-dawl ta’ ġewwa

                              10.

                              L-identifikazzjoni tal-vettura

                              10.

                              L-identifikazzjoni tal-vettura

                              10.1.

                              Il-pjanċa ta’ reġistrazzjoni

                              10.1.

                              Il-pjanċa ta’ reġistrazzjoni

                              10.2.

                              In-numru tax-chassis

                              10.2.

                              In-numru tax-chassis

         (1)  48 % għall-vetturi tal-kategorija 1 li ma jkollhomx ABS, jew approvati skont it-tip qabel l-1 ta’ Ottubru 1991 (id-data tal-projbizzjoni tal-ewwel tqegħid f’ċirkolazzjoni mingħajr l-approvazzjoni tat-tip ta’ komponent KE) (Id-Direttiva 71/320/KEE).

         (2)  45 % għal vetturi rreġistrati wara l-1988 jew mid-data tal-applikazzjoni tad-Direttiva 71/320/KEE, taħt il-leġiżlazzjoni nazzjonali tal-Istati Membri, tkun liema tkun l-iktar tard.

         (3)  43 % għal semi-karrijiet u karrijiet bid-draw-bar irreġistrati wara l-1988 jew mid-data tal-applikazzjoni tad-Direttiva 71/320/KEE, taħt il-leġiżlazzjoni nazzjonali tal-Istati Membri, tkun liema tkun l-iktar tard.

         (4)  50 % għall-kategorija 5 tal-vetturi rreġistrati wara l-1988 jew mid-data tal-applikazzjoni tad-Direttiva 71/320/KEE, taħt il-leġiżlazzjoni nazzjonali tal-Istati Membri, tkun liema tkun l-iktar tard.

         (5)  Il-valur ta’ referenza għall-fus tal-vettura hu l-isforz tal-brejkijiet (espress fi newtoni) neċessarju biex tiġi akkwistat l-forza minima preskritta tal-brejkijiet bil-piż partikolari li bih il-vettura hi ppreżentata.

         (6)  Għall-vetturi tal-kategora 2 u 5 l-atteġġament minimu sekondarju tal-brejkijiet għandu jkun 2,2 m/s2 (peress li l-atteġġament sekondarju tal-brejkijiet ma kienx kopert mid-Direttiva 71/320/KEE).

         (7)  Regolament tal-Kunsill (KEE) Nru 3821/85 tal-20 ta’ Diċembru 1985 dwar apparat ta’ reġistrazzjoni għat-trasport bit-triq. (ĠU L 370, 31.12.1985, p. 8.)

         (8)  Direttiva tal-Kunsill 92/6/KEE tal-10 ta’ Frar 1992 dwar l-istallazzjoni u l-użu ta’ apparat li jillimita l-veloċita’ għal ċerti kategoriji ta’ vetturi tal-mutur fil-Komunità. (ĠU L 57, 2.3.1992, p. 27.)

         (9)  Id-Direttiva tal-Kunsill 70/220/KEE tal-20 ta’ Marzu 1970 dwar l-approssimazzjoni tal-liġijiet tal-Istati Membri li għandhom x’jaqsmu ta’ miżuri li għandhom jittieħdu kontra t-tniġġis tal-arja b’emissjonijiet minn vetturi b’positive ignition. (ĠU L 76, 6.4.1970, p. 1.)

         (10)  Id-Direttiva tal-Kunsill 72/306/KEE tat-2 ta’ Awwissu 1972 dwar l-approssimazzjoni tal-liġijiet tal-Istati Membri li jirrelataw mal-miżuri li għandhom jittieħdu kontra l-emmissjonijiet ta’ sustanzi li jniġġsu minn magni diesel għall-użu fil-vetturi. (ĠU L 190, 20.8.1972, p. 1.)

         (11)  Id-Direttiva tal-Kunsill 88/77/KEE tat-3 ta’ Diċembru 1987 dwar l-approssimazzjoni tal-liġijiet tal-Istati Membri relatati mal-miżuri li għandhom jittieħdu kontra l-emissjoni ta’ inkwinanti gassużi u partikulati minn magni ta’ compression ignition għall-użu f’vetturi, l-emissjoni ta’ inkwinanti gassużi minn magni ta’ positive ignition alimentati minn gass naturali jew minn gass liqwefatt tal-petroleum għall-użu f’vetturi (ĠU L 36, 9.2.1988, p. 33.)

      ANNESS III
      PARTI A

         Direttiva mħassra flimkien ma’ lista tal-emendi suċċessivi tagħha

         (imsemmija fl-Artikolu 10)

                  Direttiva tal-Kunsill 96/96/KE
                  (ĠU L 46, 17.2.1997, p. 1)

                  Direttiva tal-Kummissjoni 1999/52/KE
                  (ĠU L 142, 5.6.1999, p. 26)

                  Direttiva tal-Kummissjoni 2001/9/KE
                  (ĠU L 48, 17.2.2001, p. 18)

                  Direttiva tal-Kummissjoni 2001/11/KE
                  (ĠU L 48, 17.2.2001, p. 20)

                  Direttiva tal-Kummissjoni 2003/27/KE
                  (ĠU L 90, 8.4.2003, p. 41)

                  Regolament tal-Parlament Ewropew u tal-Kunsill (KE) Nru 1882/2003
                  (ĠU L 284, 31.10.2003, p. 1)

                  L-Anness III, punt 68 biss

            PARTI B

         Limiti ta’ żmien għat-traspożizzjoni fil-liġi nazzjonali

         (imsemmija fl-Artikolu 10)

                  Direttiva

                  Limitu ta’ żmien għat-traspożizzjoni

                  96/96/KE

                  fid-9 ta’ Marzu 1998.

                  1999/52/KE

                  fit-30 ta’ Settembru 2000.

                  2001/9/KE

                  fid-9 ta’ Marzu 2002.

                  2001/11/KE

                  fid-9 ta’ Marzu 2003.

                  2003/27/KE

                  fl-1 ta’ Jannar 2004.

      ANNESS IV

         TABELLA TA’ KORRELAZZJONI

                  Direttiva 96/96/KE

                  Din id-Direttiva

                  Artikoli 1 – 4

                  Artikoli 1 – 4

                  Artikolu 5, sentenza ta’ introduzzjoni

                  Artikolu 5, kliem introduttorju

                  Artikolu 5, l-ewwel sas-seba’ inċiż

                  Artikolu 5, punti (a) sa (g)

                  Artikolu 6

                  —

                  Artikolu 7

                  Artikolu 6(1)

                  —

                  Artikolu 6(2)

                  Artikolu 8(1)

                  Artikolu 7(1)

                  Artikolu 8(2) l-ewwel subparagrafu

                  Artikolu 7(2)

                  Artikolu 8(2) it-tieni subparagrafu

                  —

                  Artikolu 8 (3)

                  —

                  Artikolu 9(1)

                  —

                  Artikolu 9(2)

                  Artikolu 8

                  Artikolu 10

                  —

                  Artikolu 11(1)

                  —

                  Artikolu 11(2)

                  Artikolu 9

                  Artikolu 11(3)

                  —

                  —

                  Artikolu 10

                  Artikolu 12

                  Artikolu 11

                  Artikolu 13

                  Artikolu 12

                  Annessi I-II

                  Annessi I-II

                  Annessi III-IV

                  —

                  —

                  Anness III

                  —

                  Anness IV


title: Id-Direttiva tal-Kunsill 95/53/KE tal-25 ta’ Ottubru 1995 li tistabbilixxi l-prinċipji li jirregolaw l-organizzazzjoni ta’ spezzjonjiet uffiċjali fil-qasam tan-nutrizzjoni ta’ l-annimali

text:
Avviż Legali Importanti

|

31995L0053

Official Journal L 265 , 08/11/1995 P. 0017 - 0022

		Id-Direttiva tal-Kunsill 95/53/KEtal-25 ta’ Ottubru 1995li tistabbilixxi l-prinċipji li jirregolaw l-organizzazzjoni ta’ spezzjonjiet uffiċjali fil-qasam tan-nutrizzjoni ta’ l-annimaliIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 43 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi n-nutrizzjoni ta’ l-annimali saret aspett importanti ħafna fl-agrikoltura tal-Komunità;Billi l-iffissar fuq livell ta’ Komunità tal-prinċipji li jirregolaw l-organizzazzjoni ta’ spezzjonijiet uffiċjali fil-qasam tan-nutrizzjoni ta’ l-annimali jgħin biex tkun salvagwardjata s-saħħa ta’ l-annimali, is-saħħa umana u l-ambjent, u jassigura l-imparzjalità ta’ transazzjonijiet kummerċjali u jipproteġi l-interessi tal-kosumaturi;Billi għandhom ikunu stabbiliti regoli għall-organizzazzjoni ta’ l-ispezzjonijiet uffiċjali ta’ l-oġġetti ta' l-ikel minħabba s-sensiela wiesa’ ħafna ta’ prodotti użati, il-volum kbir ta’ konsenji ta’ oġġetti li huma kkummerċjalizzati, l-istruttura integrata tas-settur u, partikolarment, il-ħtieġa li jkunu assigurati kemm is-salubrità ta' l-għalf ta' l-annimali li jintużaw mill-annimali kif ukoll il-kwalità ta' l-għalf ta' l-annimali;Billi, biex jintlaħaq l-għan mixtieq, ir-regoli stabbilti f’din id-Direttiva għandhom ikopru l-prodotti u s-sustanzi kollha użati fin-nutrizzjoni ta’ l-annimali fil-Komunità; billi l-ispezzjonijiet għandhom għalhekk ikunu organizzati biex ikopru prodotti importati fi jew rilaxxati għaċ-ċirkulazzjoni ħielsa fil-Komunità;Billi d-definizzjoni ta’ 'awtorità kompetenti’ ma tfixkilx lill-Istati Membri milli jiddelegaw b’mod sħiħ jew parzjalment ir-responsabilità ta’ l-awtorità għall-għan li jsiru verifiki uffiċjali fil-qasam tan-nutrizzjoni ta’ l-annimali, sakemm l-ispezzjonijiet ikomplu jsiru taħt l-awtorità tagħhom;Billi, biex ikunu effettivi, l-ispezzjonijiet iridu jsiru regolarment; billi dawn m’għandhomx ikunu ristretti għas-suġġett, l-istadju jew il-mument li fihom dawn għandhom isiru; billi dawn għandhom jieħdu l-iktar forom addattati biex tkun assigurata l-effettività tagħhom;Billi, biex ikun assigurat li ma jkunx hemm evażjoni tal-proċeduri ta’ l-ispezzjoni, huwa meħtieġ li l-Istati Membri ma jeskludux xi prodott minn spezzjoni xierqa minħabba li dan ikun maħsub għall-esportazzjoni ’l barra mill-Komunità;Billi l-prodotti minn pajjiżi terzi għandhom ikunu suġġetti għal verifiki dokumentarji mingħajr ordni partikolari u l-verifiki ta’ l-identita fid-dħul tagħhom fit-territorju tal-Komunità;Billi għandha ssir disposizzjoni ħalli l-Istati Membri jkollhom il-possibbilità li jinnominaw punti tad-dħul biex tkun assigurata l-imġieba effiċjenti ta’ l-ispezzjonijiet tal-prodotti importati, mingħajr preġudizzju għad-disposizzjonijiet stabbiliti f'leġislazzjoni relevanti oħra tal-Komunità, partikolarment id-Direttivi 90/675/KEE [4] u 92/118/KEE [5] dwar il-verifiki veterinarji u l-kriterji tas-saħħa ta' l-annimali u tas-saħħa pubblika;Billi għandhom ikunu stabbiliti prinċipji biex jirregolaw l-organizzazzjoni ta’, u l-passi li għandhom jittieħdu b'segwiment tal-verifiki fiżiċi li għandhom isiru mill-awtoritajiet kompetenti;Billi, f'dak li jirrigwardja l-kummerċ intra-Komunitarju, għandu jsir enfasi fuq il-verifiki li għandhom isiru fil-post ta’ l-oriġini; billi, b'dana kollu, fl-eventwalità ta’ preżunzjoni ta’ irregolarità, il-verifika tista’, eċċezzjonalment, issir waqt li l-prodotti jkunu fi transitu jew fil-post tad-destinazzjoni;Billi din is-soluzzjoni tenħtieġ kunfidenza akbar fl-ispezzjonijiet li jsiru mill-Istati Membri tad-dispaċċ; billil-Istati Membri tad-dispaċċ għandhom jassiguraw li dawn il-verifiki jsiru b’metodu xieraq;Billi għandha ssir disposizzjonisabiex tittieħed azzjoni meta l-verifika turi li konsenja tkun waħda irregolari;Billi, għal raġunijiet ta’ effettività, l-Istati Membri tad-dispaċċ għandhom jassiguraw li l-prodotti jkunu konformi mar-regoli tal-Komunità; billi, f’każ ta’ ksur ta’ regolamenti, il-Kummissjoni għandha tieħu azzjoni, b’kooperazzjoni ma’ l-Istati Membri konċernati, partikolarment billi jsiru żjarat fuq il-post u jiġu adottati miżuri xierqa għas-sitwazzjoni;Billi, bi qbil mad-Direttiva tal-Kunsill 70/373/KEE [6], il-metodi kollha tat-teħid ta’ kampjuni u l-metodi ta’ analiżi meħtieġa għat-twettiq ta’ verifiki uffiċjali fuq l-għalf ta' l-annimali għandhom ikunu adottati fuq il-livell tal-Komunità;Billi, għalkemm l-impriżi m’għandhomx ikollhom id-dritt li jopponu għall-ispezzjonijiet, id-drittijiet leġittimi tagħhom għandhom b'dana kollu jkunu mħarsa, partikolarment id-dritt għas-segretezza tal-manifattura u dak ta’ l-appell;Billi l-awtoritajiet responsabbli għall-ispezzjonijiet jistgħu jvarjaw minn Stat Membru għall-ieħor; billi huwa, għalhekk, mixtieq li tkun ippubblikata lista ta’ l-awtoritajiet kompetenti fil-qasam ta’ kull Stat Membru, b’indikazzjoni tat-territorji li għalihom huma kompetenti u l-laboratorji awtorizzati biex fihom isir l-analiżi dwar dawn l-ispezzjonijiet;Billi, għalkemm huwa primarjament għall-Istati Membri li jistabbilixxu programmi ta’ spezzjonijiet, huwa meħtieġ, għat-tħaddim tajjeb tas-suq intern, li jsiru wkoll arranġamenti għal programmi koordinati fuq il-livell tal-Komunità;Billi l-Kummissjoni għandha tiġi fdata bid-dmir li tadotta miżuri għall-applikazzjoni ta’ din id-Direttiva,ADOTTA DIN ID-DIRETTIVA:KAPITOLU IDISPOSIZZJONIJIET INTRODUTTORJIL-Artikolu 11. Din id-Direttiva tistabbilixxi l-prinċipji li jirregolaw l-organizzazzjoni ta’ spezzjonijiet uffiċjali fil-qasam tan-nutrizzjoni ta’ l-annimali.2. Din id-Direttiva għandha tkun tapplika mingħajr preġudizzju għal aktar regoli speċifiċi tal-Komunità, partikolarment ir-regoli doganali u dawk veterinarji tal-Komunità.L-Artikolu 21. Għall-għanijiet ta’ din id-Direttiva d-definizzjonijiet li ġejjingħandhom ikunu applikabbli:(a) "spezzjoni uffiċjali fil-qasam tan-nutrizzjoni ta’ l-annimali’", minn issa ’l quddiem imsejħa "spezzjoni’", tfisser spezzjoni mill-awtoritajiet kompetenti biex tkun ivverifikata l-konformità mad-disposizzjonijiet tal-Komunità stabbilti fil-:- id-Direttiva tal-Kunsill 70/524/KEE tat-23 ta’ Novembru 1970 dwar l-adittivi fl-għalf ta’ l-annimali [7],- id-Direttiva tal-Kunsill 74/63/KEE tas-17 ta’ Diċembru 1973 dwar l-iffissar tal-livell massimu awtorizzat għal sustanzi u prodotti mhux mixtieqa fl-għalf ta' l-annimali [8],- id-Direttiva tal-Kunsill 77/101/KEE tat-23 ta’ Novembru 1976 dwar it-tqegħid fis-suq ta' l-għalf ta' l-annimali dritti [9],- id-Direttiva tal-Kunsill 79/373/KEE tat-2 ta’ April 1979 dwar it-tqegħid fis-suq ta’ għalf ta' l-annimali komposti [10],- id-Direttiva tal-Kunsill 82/471/KEE tat-30 ta’ Ġunju 1982 dwar ċerti prodottiużati fin-nutrizzjoni ta’ l-annimali [11],- id-Direttiva tal-Kunsill 93/74/KEE tat-13 ta’ Settembru 1993 dwar l-għalf ta' l-annimali maħsuba għall-għanijiet nutrizzjonali partikolari [12], u- xi regoli oħra fil-qasam tan-nutrizzjoni ta’ l-annimali li fihom disposizzjoni ssir għal spezzjonijiet uffiċjali biex jitwettqu bi qbil mad-disposizzjonijiet ta’ din id-Direttiva;(b) "‘verifiki dokumentarji’" tfisser verifika tad-dokumenti li jakkumpanjaw prodott jew ta’ xi informazzjoni oħra pprovduta dwar dak il-prodott;(ċ) "‘verifika ta’ l-identità’" tfisser verifika, bi spezzjoni viżwali biss, għall-konsistenza bejn id-dokumenti, l-ittikkettjar u l-prodotti;(d) "‘verifika fiżika’" tfisser verifika tal-prodott innifsu, li tinkludi, fejn xieraq, it-teħid ta’ kampjuni u t-testijiet f’laboratorju;(e) "‘prodott’" tfisser għalf ta' l-annimali u s-sustanzi kollha użati fin-nutrizzjoni ta' l-annimali;(f) "‘awtorità kompetenti’" tfisser l-awtorità ta’ l-Istat Membruresponsabbli għat-twettiq ta’ spezzjonijiet uffiċjali fil-qasam tan-nutrizzjoni ta’ l-annimali;(g) "‘stabbiliment’" tfisser kwalunkwe impriża li tkun tipproduċi jew timmanifattura prodott jew li żżomm il-prodott fi stadju intermedju qabel it-tqegħid tiegħu fis-suq jew li tpoġġi l-prodotti fis-suq;(h) "tpoġġija/tqegħed" fis-suq’ tfisser iż-żamma ta’ prodotti bil-ħsieb li dawn jinbiegħu jew jingħataw lil oħrajn taħt xi forom oħra, jew bħala rigal jew bħala ħlas, kif ukoll il-bejgħ u forom oħra ta’ disponiment fihom infushom.2. Id-definizzjonijiet mogħtija fil-leġislazzjoni tal-Komunità li tirrigwardja l-qasam tan-nutrizzjoni ta’ l-annimaligħandhom ikunu japplikaw meta xieraq.L-Artikolu 31. L-Istati Membri għandhom jieħdu l-miżuri kollha biex ikun żgurat li l-ispezzjonijiet isiru skond din id-Direttiva.2. L-Istati Membri m’għandhomx jeskludu prodott minn spezzjoni xierqa minħabba li dan ikun maħsub għall-esportazzjoni.L-Artikolu 41. L-ispezzjonijiet għandhom isiru:(a) f’intervalli regolari;(b) meta jkun hemm suspett ta’ nuqqas ta' konformità;(ċ) bl-użu ta’ mezzi proporzjonati għall-għan mixtieq u partikolarment fid-dawl tar-riskji u l-esperjenzi li jkunu nkisbu.2. L-ispezzjonijiet għandhom ikopru l-istadji kollha tal-produzzjoni u l-manifattura, l-istadji intermedji qabel it-tpoġġija fis-suq, inkluża l-importazzjoni, u l-użu tal-prodotti.L-awtorità kompetenti għandha tagħżel l-istadju jew l-istadji l-aktar addattati għall-għan maħsub ta’ l-ispezzjoni.3. Bħala regola ġenerali, l-ispezzjonijiet għandhom isiru mingħajr twissija minn qabel.4. L-ispezzjonijiet għandhom ikopru wkoll l-użu pprojbit fir-rigward tan-nutrizzjoni ta’ l-annimali.KAPITOLU IIIMPORTAZZJONIJIET MINN PAJJIŻI TERZIL-Artikolu 5Minkejja l-Artikolu 4 (1), l-Istati Membri għandhom jieħdu l-passi kollha biex ikun assigurat li meta l-prodotti jkunu introdotti fit-territorju doganali tal-Komunità dawn ikunu suġġetti mill-awtoritajiet kompetenti għal verifika dokumentarja ta’ kull grupp kif ukoll għal verifiki mingħajr ordini partikolari dwar l-identità sabiex tkun ivverifikata:- in-natura tagħhom,- l-oriġini tagħhom,- id-destinazzjoni ġeografika tagħhom,biex hekk tkun stabbilita l-proċedura doganali applikabbli għalihom.L-Artikolu 6Għall-għan tal-verifiki li hemm provvediment dwarhom fl-Artikolu 5, l-Istati Membri jistgħu jinnominaw il-punti partikolari tad-dħul fit-territorju tagħhom għat-tipi differenti tal-prodotti.Għall-istess għan huma jistgħu jeħtieġu li jingħatalhom avviż meta l-prodotti jaslu f’punt tad-dħul partikolari.L-Artikolu 7L-Istati Membrigħandhom jassiguraw il-konformità tal-prodotti permezz ta’ verifiki fiżiċi magħmula mingħajr ordni partikolari qabel ma dawn jitqiegħdu fis-suq.L-Artikolu 81. Meta l-verifiki juru li l-prodotti ma jkunux jilħqu l-ħtiġijiet tar-regoli, l-Istat Membru għandu jipprojbixxi d-dħul ta’ dawn jew it-tpoġġija tagħhom fis-suq u jordna d-dispaċċ tagħhom mill-ġdid il-barra mit-territorju tal-Komunità; huwa għandu jinforma immedjatament lill-Kummissjoni u lill-Istati Membri l-oħra li huwa jkun irrifjuta l-prodotti, waqt li jindika l-ksur misjuba.2. Minkejja l-paragrafu 1, l-Istati Membri jistgħu jawtorizzaw it-twettiq, taħt il-kundizzjonijiet stabbiliti mill-awtorità kompetenti, ta’ waħda mill-operazzjoniet li ġejjin:- li l-prodotti jinġiebu bi dritt mal-ħtiġijiet f'limitu ta’ data li għandha tkun stabbilita, jew- id-dekontaminazzjoni meta din tkun xierqa, jew- l-ipproċessar bi kwalunkwe manjiera addattata, jew- l-użu għal għanijiet oħra, jew- il-qerda tal-prodotti.L-Istati Membri għandhom jasssiguraw li l-operazzjonijiet li hemm stabbiliti fl-ewwel subparagrafu ma jkunux iwasslu għal kwalunkwe effetti negattivi fuq is-saħħa tal-bniedem u ta’ l-annimali jew ta' l-ambjent.3. L-ispejjeż involuti fil-miżuri meħuda bi qbil mal-paragrafi 1 u 2 għandhom jinġarru minn dak li għandu l-awtorizzazzjoni jew ir-rappreżentant tiegħu.L-Artikolu 91. Meta l-prodotti ma jitpoġġewx fis-suq fit-territorju ta’ l-Istat Membru li jagħmel il-verifiki msemmija fl-Artikolu 5 u, meta tkun xierqa, il-verifika fiżika, dak l-Istat Membru għandu jipprovdi lill-persuna kkonċernata b’dokument li jkun juri t-tip ta’ verifika li tkun saret u l-eżitu tagħha.Id-dokumenti kummerċjaligħandhom ikollhom referenza għal dan id-dokument.B'dana kollu, id-dritt ta’ l-Istat Membru tad-destinazzjoni li jwettaq verifiki mingħajr ordni partikolari fuq il-prodotti m’għandux ikun affettwat.2. Dokument bażiku u, meta xieraq, regoli ddettaljati għall-applikazzjoni tal-paragrafu 1 għandhom ikunu adottati bi qbil mal-proċedura stabbilita fl-Artikolu 23 qabel it-30 ta’ April 1998.KAPITOLU IIIIL-KUMMERĊ FIL-KOMUNITÀL-Artikolu 10L-Istati Membrigħandhom jieħdu l-miżuri kollha meħtieġa biex jassiguraw li l-prodottimaħsubagħad-dispaċċ lejn Stat Membru ieħor ikunu spezzjonati bl-istess attenzjoni bħal dawk intiżi biex jitpoġġew fis-suq fit-territorju proprju tagħhom.Sezzjoni 1Il-verifiki fuq il-postL-Artikolu 111. L-Istati Membri għandhom jassiguraw li l-awtorità kompetenti twettaq il-verifiki fuq l-stabbilimenti biex taċċerta ruħha li dawn ikunu jilħqu verament l-obbligi tagħhom permezz tar-regoli tal-Komunità u li l-prodottiintiżi biex jitpoġġew fis-suq ikunu konformi mal-ħtiġijiet tal-Komunità.2. Meta jkun hemm raġunijiet għal suspett li l-ħtiġijiet ma jkunux qegħdin jintlaħqu, l-awtorità kompetenti għandha tagħmel il-verifiki meħtieġa u, jekk is-suspett ikun ikkonfermat, tieħu l-miżuri li jkunu xierqa.Sezzjoni 2Il-kontroll fid-destinazzjoniL-Artikolu 121. L-awtorità kompetenti ta’ l-Istat Membru tad-destinazzjoni tista’, f’postijiet tad-destinazzjoni, tivverifika l-konformità tal-prodotti mad-disposizzjonijiet ta' l-Artikolu 2 (1) (a) permezz ta’ verifiki mingħajr ordni partikolari li ma jkunux diskriminatorji.2. B'dana kollu, meta l-awtorità kompetenti ta’ l-Istat Membru ta’ transitu jew l-Istat Membru tad-destinazzjoni jkollha informazzjoni li twassalha għal xi suspett ta’ ksur tar-regolamenti, verifiki jistgħu jsiru wkoll waqt it-trasport tal-prodotti fit-territorju tiegħu.L-Artikolu 131. Jekk, matul verifika li tkun saret fil-post tad-destinazzjoni ta’ konsenja jew matul it-trasport, l-Istat Membru jistabbilixxi li jkun hemm nuqqas ta’ konformità tal-prodotti mad-disposizzjonijiet ta' l-Artikolu 2 (1) (a), dan għandu jieħu l-miżuri xierqa u għandu jitlob formalment lill-kunsinnatarju, lill-konsenjant jew lil kwalunkwe persuna oħra ntitolata biex twettaq, permezz tal-kundizzjonijiet stabbiliti mill-awtorità kompetenti, waħda mill-operazzjonijiet li ġejjin:- li ġġib il-prodotti f’konformità fi żmien limitu ta' data li għandha tkun stabbilita, jew- id-dekontaminazzjoni meta jkun xieraq, jew- l-ipproċessar fi kwalunkwe manjiera addattata oħra, jew- l-użu għal għanijiet oħra, jew- id-dispaċċ mill-ġdid lejn il-pajjiż ta’ l-oriġini, wara li tkun ġiet infurmata l-awtorità kompetenti tal-pajjiż ta' l-istabbiliment ta’ l-oriġini, jew- il-qerda tal-prodotti.2. L-ispejjez li jkunu saru fil-miżuri meħuda bi qbil mal-paragrafu 1 għandhom jinġarru mill-kunsinnatarju jew minn kwalunkwe persuna oħra ntitolata, inkluż il-konsenjant skond kif ikun xieraq.Sezzjoni 3Kooperazzjoni fil-każ ta’ ksur tar-regolamentiL-Artikolu 14Fl-eventwalità ta’ distruzzjoni, l-użu għal għanijiet oħra, id-dispaċċ mill-ġdid lejn il-pajjiż ta’ l-oriġini jew id-dekontaminazzjoni tal-prodotti kif ipprovdut fl-Artikolu 13 (1), l-Istat Membru tad-destinazzjoni għandu jinforma lill-Istat Membru tad-dispaċċ mingħajr dewmien. F’każijiet oħra, l-Istat Membru tad-destinazzjoni jista’ jagħmel kuntatt ma’ l-Istat Membru tad-dispaċċ. L-Istat Membru tad-dispaċċgħandu jieħu l-miżuri kollha meħtieġa u javża lill-Istat Membru tad-destinazzjoni dwar in-natura u r-riżultat tal-verifiki li jkunu saru, id-deċiżjonijiet li jkunu ttieħdu u r-raġunijiet għal dawn id-deċiżjonijiet.Jekk l-Istat Membru tad-destinazzjoni jibża’ li dawn il-miżuri mhumiex adekwati, iż-żewġ Stati Membri għandhom ifittxu flimkien modi kif tkun irrimedjata s-sitwazzjoni; jekk ikun xieraq dan jista’ jinvolvi spezzjoni konġunta fuq il-post.Meta l-verifiki mwettqa bi qbil ma’ l-Artikolu 12 jibqgħu juru irregolaritajiet irripetuti, l-Istat Membru tad-destinazzjoni għandu jinforma lill-Kummissjoni u lill-Istati Membri l-oħra.L-Artikolu 151. Fuq it-talba ta' l-Istat Membru tad-destinazzjoni jew fuq l-inizjattiva personali tagħha, waqt li tkun kkunsidrata n-natura tal-ksur tar-regolamenti li jkunu ġew stabbiliti, il-Kummissjoni tista’:- tibgħat rappreżentanti, b’kooperazzjoni ma’ l-Istat Membru kkonċernat, lejn l-istabbiliment f'dak il-każ,- titlob lill-Istat Membru tad-dispaċċ biex jintensifika l-verifiki tiegħu fuq il-prodotti ta’ l-istabbiliment ikkonċernat.2. Il-Kummissjoni għandha tinforma lill-Istati Membri kkonċernati dwar l-investigazzjonijiet tagħha.Matul l-investigazzjonijiet tal-Kummissjoni, l-Istat Membru tad-dispaċċ għandu, jekk ikun mitlub mill-Istat Membru tad-destinazzjoni, jintensifika l-verifiki fuq il-prodotti li jkunu ġejjin mill-istabbiliment f'dak il-każ.L-Istat Membru tad-destinazzjoni jista’, min-naħa tiegħu, jintensifika l-verifiki fuq il-prodotti li jkunu ġejjin mill-istess stabbiliment.3. Il-Kummissjoni tista’ tirrevedi s-sitwazzjoni fi ħdan il-Kumitat li hemm referenza dwaru fl-Artikolu 23. Hija tista’ tadotta d-deċiżjonijiet meħtieġa, inklużi dawk marbuta mal-movimenti intra-Komunitarji tal-prodotti, bi qbil mal-proċedura stabbilita fl-istess Artikolu.Sezzjoni 4Spezzjonijiet fuq l-oqsmaL-Artikolu 16L-Istati Membri għandhom jassiguraw li l-awtorità kompetenti jkollha aċċess għal postijiet fejn issir il-produzzjoni agrikola u fejn il-prodotti jiġu mmanifatturati jew użati biex isiru l-verifiki preskritti.KAPITOLU IVDISPOSIZZJONIJIET ĠENERALIL-Artikolu 171. L-Istati Membri għandhom jassiguraw li l-ispezzjonijiet isiru b’tali mod li d-dewmien fit-tqassim tal-prodotti jkun imminimizzat u li l-ispezzjonijiet ma jkunux jirriżultaw f’ostakli mhux iġġustifikati għat-tpoġġija fis-suq ta’ dawn.2. L-Istati Membri għandhom jipprovdu li l-uffiċjali responsabbli għall-ispezzjoni jkunu suġġetti għall-kunfidenzjalità professjonali.L-Artikolu 181. Meta jittieħdu kampjuni minn prodotti għall-analiżi, l-Istati Membrigħandhom jadottaw id-disposizzjonijiet meħtieġa:- biex ikun assigurat li dawk suġġetti għal verifika jkunu intitolati għal opinjoni oħra,- biex ikun assigurat li l-kampjuni ta’ referenza ssiġillati uffiċjalment ikunu ppreservati.2. L-Istati Membri għandhom jagħmlu lista ta’ laboratorji responsabbli għat-twettiq ta’ l-analiżi; dawn għandhom jassiguraw li dawn il-laboratorji jkunu magħżula minħabba l-kapaċitajiet tagħhom.3. L-Istati Membri għandhom jassiguraw li t-teħid ta’ kampjuni u l-analiżi jsiru b’konformità mar-regoli tal-Komunità.B'dana kollu, fin-nuqqas ta’ regoli u metodi tal-Komunità, l-Istati Membrigħandhom jieħdu l-miżuri kollha meħtieġa biex jaċċertaw li l-ispezzjonijiet jitwettqu:- bi qbil man-normi rikonoxxuti minn entitajiet internazzjonali,- fin-nuqqas ta’ dawn in-normi, b’konformità mar-regoli nazzjonali rikonoxxuti uffiċjalment li jkunu konformi mal-prinċipji ġenerali tat-Trattat.4. Ir-regoli dettaljati għall-applikazzjoni ta’ dan l-Artikolu jistgħu jkunu adottati bi qbil mal-proċedura stabbilita fl-Artikolu 23.L-Artikolu 19Kull Stat Membru għandu jieħu l-miżuri meħtieġa biex ikun assigurat li d-disposizzjonijiet kollha ta’ din id-Direttiva jkunu applikati b’mod sħiħ. Penalitajiet għandhom ikunu stabbiliti fil-każ li jkun hemm nuqqas ta’ konformità ma’ dawk il-miżuri. Dawn il-penali għandhom ikunu effettivi, għandhom ikunu proporzjonati ma’ l-għan tagħhom u għandu jkollhom effett ta’ deterrent adekwat.L-Artikolu 20Id-drittijiet ta’ l-appell li jeżistu permezz tal-liġijiet li hemm fis-seħħ fl-Istati Membri kontra d-deċiżjonijiet meħuda mill-awtoritajiet kompetenti m’għandhomx ikunu affettwati b’din id-Direttiva.Deċiżjonijiet meħuda mill-awtoritajiet kompetenti meta jkun ġie identifikat ksur tar-regolamenti u r-raġunijiet għal dawn id-deċiżjonijiet għandhom ikunu kkomunikati lill-operatur ikkonċernat minn dawn id-deċiżjonijiet jew inkella lir-rappreżentant tiegħu.Jekk l-operatur ikkonċernat jew ir-rappreżentant tiegħu hekk jitlob, id-deċiżjonijiet imsemmija u r-raġunijiet għandhom ikunu kkomunikati lilu bil-kitba bid-dettalji kollha dwar id-drittijiet ta’ l-appell li huma disponibbli għalih permezz tal-liġi li hemm fis-seħħ fl-Istat Membru li jkun qed iwettaq il-verifiki u dwar il-proċedura u l-limiti ta’ żmien applikabbli.L-Artikolu 21Kull Stat Membru għandu jikkomunika lill-Kummisjoni sena wara li din id-Direttiva tkun daħlet fis-seħħ:- l-awtorità jew l-awtoritajiet kompetenti, it-territorju ġeografika u l-isfera tal-kompetenza tagħhom,- il-laboratorju jew il-laboratorji msemmija fl-Artikolu 18 (2),- fejn ikun xieraq, il-lista tal-punti tad-dħul li hemm referenza dwarhom fl-Artikolu 6.Din l-informazzjoni, flimkien ma’ l-emendi sussegwenti, għandhom ikunu ppubblikati fis-serje "Ċ"tal-Ġurnal Uffiċjali tal-Komunitajiet Ewropej.L-Artikolu 221. Sa mhux aktar tard mill-1 ta’ Ottubru 1998, l-Istati Membri għandhom ifasslu programmi li jistabbilixxu l-miżuri nazzjonali li għandhom jittieħdu biex jintlaħaq l-għan ta’ din id-Direttiva.Dawn il-programmi għandhom jikkunsidraw is-sitwazzjoni speċifika ta’ kull Stat Membru u jispeċifikaw it-tip u l-frekwenza ta’ l-ispezzjonijiet, li għandhom isiru b’mod regolari.2. Qabel l-1 ta’ April ta’ kull sena u qabel l-1 ta’ April 2000 għall-ewwel darba, l-Istati Membri għandhom jikkomunikaw lill-Kummissjoni l-informazzjoni relevanti kollha dwar l-implimentazzjoni tal-programmi msemmija fil-paragrafu 1 matul is-sena preċedenti, waqt li jispeċifikaw:- il-kriterji li jintużaw fit-tfassil tal-programmi,- in-numru u t-tip ta’ spezzjonijiet li għandhom isiru,- ir-riżultati ta’ l-ispezzjonijiet, partikolarment in-numru u t-tip ta’ ksur ta’ regolamenti li jkunu nstabu,- l-azzjoni meħuda meta l-ksur tar-regolamenti jkunu nstabu.3. Qabel l-1 ta’ Ottubru ta’ kull sena u qabel l-1 ta’ Ottubru 2000 għall-ewwel darba, il-Kummissjoni għandha tissottometti rapport ġenerali fil-qosor fuq ir-riżultati ta’ l-ispezzjonijiet li jkunu saru fuq il-livell ta’ Komunità, flimkien ma’ proposta għal rakkomandazzjoni li tkun tikkonċerna programm ta’ spezzjoni koordinata għas-sena ta’ wara, għall-adozzjoni bi qbil mal-proċedura permezz ta' l-Artikolu 23. Din ir-rakkomandazzjoni għandha tkun emendata aktar tard kif ikun meħtieġ bl-implimentazzjoni tal-programm ikkoordinat.Il-programm ikkoordinat għandu jindika, partikolarment, il-kriterji ta’ prijorità li għandhom ikunu segwiti għall-implimentazzjoni tiegħu.L-informazzjoni li hemm provvediment dwarha fil-paragrafu 2 għandha jkollha sezzjoni separata li tkun tikkonċerna l-implimentazzjoni tal-programm ikkoordinat.L-Artikolu 231. Il-Kummissjoni għandha tkun megħjuna mill-Kumitat Permanentidwar l-Għalf tal-Bhejjem, stabbilit bid-Deċiżjoni 70/372/KEE [13], minn issa ’l quddiem imsejjaħ ‘il-Kumitat’.2. Ir-rappreżentant tal-Kummissjoni għandu jissottometti lejn il-Kumitat abbozz tal-miżuri li għandhom jittieħdu. Il-Kumitat għandu jagħti l-opinjoni tiegħu fuq l-abbozz fil-limitu ta’ żmien li l-President jista’ jistabbilixxi skond l-urġenza tal-materja. L-opinjoni għandha tingħata mill-maġġoranza stabbilita fl-Artikolu 148 (2) tat-Trattat fil-każ ta’ deċiżjonijiet li l-Kunsill ikun jeħtieġ jadotta fuq proposta mill-Kummissjoni. Il-voti tar-rappreżentanti ta’ l-Istati Membri fi ħdan il-Kumitat għandhom ikunu mwieżna fil-manjiera stabbilita f’dak l-Artikolu. Il-President m’għandux jivvota.3. (a) Il-Kummissjoni għandha tadotta l-miżuri kkontemplati jekk dawn ikunu skond l-opinjoni tal-Kumitat.(b) Jekk il-miżuri kkontemplati ma jkunux skond l-opinjoni tal-Kumitat, jew jekk ma tingħata l-ebda opinjoni, il-Kummissjoni għandha, mingħajr dewmien, tissottometti lill-Kunsill proposta dwar il-miżuri li għandhom jittieħdu. Il-Kunsill għandu jaġixxi b’maġġoranza kkwalifikata.Jekk, meta jkun skada l-perjodu ta’ tliet xhur mid-data li fiha jkun sar ir-riferiment lejn il-Kunsill, il-Kunsill ma jkun ħa l-ebda azzjoni, il-miżuri proposti għandhom ikunu adottati mill-Kummissjoni, ħlief meta l-Kunsill ikun iddeċieda kontra l-miżuri msemmija b’maġġoranza sempliċi.L-Artikolu 241. L-Istati Membri għandhom jadottaw il-liġijiet, ir-regolamenti u d-disposizzjonijiet amministrattivi meħtieġa biex ikunu konformi ma’ din id-Deċiżjoni sa mhux aktar tard mit-30 ta’ April 1998. Huma għandhom minnufih jinfurmaw lill-Kummissjoni dwar dan.Meta l-Istati Membri jadottaw dawn il-miżuri, dawn għandhom ikollhom referenza għal din id-Direttiva jew inkella għandhom ikunu akkumpanjati minn tali referenza fl-okkażjoni tal-pubblikazzjoni uffiċjali tagħhom. Il-metodi ta’ kif issir din ir-referenza għandhom ikunu stabbiliti mill-Istati Membri.2. L-Istati Membri għandhom jikkomunikaw lill-Kummissjoni t-test tad-disposizzjonijiet tal-liġi nazzjonali li huma jadottaw fil-qasam kopert minn din id-Direttiva.Artikolu 25Din id-Direttiva għandha tidħol fis-seħħ fil-jum ta’ wara l-pubblikazzjoni tagħha fil-Ġurnal Uffiċjali tal-Komunitajiet Ewropea.L-Artikolu 26Din id-Direttiva hija indirizzata lill-Istati MembriMagħmulha fil-Lussemburgu, 25 ta’ Ottubru 1995.Għall-KunsillIl-PresidentL. Atienza[1] ĠU Ċ 313, tad-19.11.1993, p. 10.[2] ĠU Ċ 128, tad-9.5.1994, p. 97.[3] ĠU Ċ 127, tas-7.5.1994, p. 10.[4] ĠU L 373, tal-31.12.1990, p. 1. Id-Direttiva kif l-aħħar emendata bir-Regolament (KEE) Nru 1601/92 (ĠU L 173, tas-27.6.1992, p. 13).[5] ĠU L 62, tal-15.3.1993, p. 49. Id-Direttiva kif l-aħħar emendata bid-Direttiva tal-Kummissjoni 94/723/KE (ĠU L 288, tad-9.11.1994, p. 48).[6] ĠU L 170, tat-3. 8. 1970, p. 2. Id-Direttiva kif l-aħħar emendata bir-Regolament (KEE) Nru 3768/85 (ĠU L 362, tal-31. 12. 1985, p. 8).[7] ĠU L 270, tal-14. 12. 1970. Id-Direttiva kif l-aħħar emendata bid-Direttiva tal-Kummissjoni 94/77/KE (ĠU L 350, tal-31. 12. 1994, p. 113).[8] ĠU L 38, tal-11. 2. 1974, p. 31. Id-Direttiva kif l-aħħar emendata bid-Direttiva tal-Kummissjoni 94/16/KE (ĠU L 104, tat-23. 4. 1994, p. 32).[9] ĠU L 32, tat-3. 2. 1977, p. 1. Id-Direttiva kif l-aħħar emendata bid-Direttiva 90/654/KEE (ĠU L 353, tas-17. 12. 1990, p. 48).[10] ĠU L 86, tas-6. 4. 1979, p. 30. Id-Direttiva kif l-aħħar emendata bid-Direttiva 93/74/KEE (ĠU L 237, tat-22. 9. 1993, p. 23).[11] ĠU L 213, tal-21. 7. 1982, p. 8. Id-Direttiva kif l-aħħar emendata bid-Direttiva 93/74/KEE (ĠU L 237, tat-22. 9. 1993, p. 23).[12] ĠU L 237, tat-22. 9. 1993, p. 23.[13] ĠU L 170, tat-3. 8. 1970, p. 1.--------------------------------------------------